Катта фиқҳ энциклопедияси: бандалар томонидан бўлган ибоҳат | Azon.uz - Ахборот-таҳлилий портал\nКатта фиқҳ энциклопедияси: бандалар томонидан бўлган ибоҳат\n1015 22:10 16.11.2021\n(1-қисм, 2-қисм, 3-қисм, 4-қисм, 5-қисм, 6-қисм, 7-қисм, 8-қисм, 9-қисм, 10-қисм, 11-қисм, 12-қисм, 13-қисм, 14-қисм, 15-қисм, 16-қисм, 17-қисм, 18-қисм, 19-қисм, 20-қисм, 21-қисм, 22-қисм, 23-қисм, 24-қисм, 25-қисм, 26-қисм, 27-қисм, 28-қисм, 29-қисм, 30-қисм, 31-қисм, 32-қисм, 33-қисм, 34-қисм, 35-қисм, 36-қисм, 37-қисм, 38-қисм, 39-қисм, 40-қисм, 41-қисм 42-қисм 43-қисм 44-қисм 45-қисм 46-қисм 47-қисм 48-қисм 49-қисм 50-қисм 51-қисм 52-қисм)\nБандалар томонидан бўлган ибоҳат\n9. Бандалар томонидан бўлган ибоҳат шариат қайтармаган кўринишда бўлиши ҳамда мулк қилиб бериш шаклида бўлмаслиги лозим. Акс ҳолда, у ҳадя ёки орият бўлиб қолади. Агар Ибоҳат раҳбар тарафидан бўлса, юқоридаги икки шартдан ташқари омманинг манфаатига ҳам асосланмоғи лозим. Бу турдаги Ибоҳат баъзан мубоҳ иш туфайли кишидан соқит бўладиган вожиб амалларда ҳам бўлиши мумкин. Масалан, бир кишига каффорат вожиб бўлиб, у мискинларни таомлантириш билан уни адо этишни танлади. Уни таом тановулига чақириши Ибоҳат бўлиб, у ўша кишидан каффоратини соқит қилади. Шунда бу шахс ҳақдор кишига мулк қилиб бериш ва мубоҳ қилиш борасида ихтиёрли бўлади. Ушбу айтилганлар ҳанафий уламоларимиз наздидаги ҳукмдир. Аммо бу “Каффоратдаги таомлантириш мулк қилиб бериш йўли билан бўлиши лозим”, деб билган шофеъийлар ва уларга эргашганларга хилофдир. Инсон бошқанинг изнини ўзи билиши ёки қалб қаноатланадиган ишончли кишининг хабар бериши орқали билиши мумкин. Масалан, қул бир кишига: “Ҳожам ушбу ҳадяларни сизга бериб юборди”, деса ёки ёш бола: “Ушбу ҳадяларни сизга отам бериб юборди”, деса, ушбу ҳадяларнинг ҳалоллиги борасида у иккисининг гапи қабул қилинаверади. Чунки, одатда, ҳадялар шундай одамлар орқали юборилади. Ибоҳатнинг далили ва сабаблари\n10. Гоҳида баъзи амалларнинг ҳукмига алоҳида нақлий далил далолат қилмайди. Бу ҳолат икки хил бўлади: биринчиси – бундай амал борасида умуман далил келмаган; иккинчиси – далил келган бўлса-да, лекин у аниқланмаган. Аммо аксар амалларга нақлий далил далолат қилинган ва уларнинг ҳукми маълум бўлган. Бунинг тафсилоти қуйидагича:\nа) Аслига кўра қолмоқ:\n11. Бу “Аслида барча нарсалар мубоҳдир” қоидаси билан билинадиган нарсадир. Жумҳур уламолар бу турдаги мубоҳларни қилган ёки қилмаган киши гуноҳкор бўлмайди, дейдилар. Ушбу қоиданинг самара-натижаси пайғамбарликдан олдинги ишларда намоён бўлади. Бу масалада калом уламолари ўртасида ихтилофлар бор. Уларни билиш учун “Усулий илова” ёки калом илми китобларига мурожаат қилинг. Лекин пайғамбарлик тугаган ҳозирги вақтда бу хилофнинг самараси йўқ. Қуръон ояти ҳам нарсаларнинг асли мубоҳ эканига далолат қилади. Аллоҳ таоло айтади: “У ўз томонидан сизларга осмонлардаги ва Ердаги барча нарсаларни бўйсундирди. Албатта, бунда тафаккур қиладиган қавм учун аломатлар бордир”.\nб) Ҳукми маълум бўлмаган нарсалар:\n12. Баъзи ўринларда далил бўлса-да, у аниқланмаган бўлади. Яъни мукаллаф хоҳ мужтаҳид бўлсин, хоҳ бўлмасин, ундан хабарсиз қолади. Ёхуд мужтаҳид ундан хабардор бўлса-да, ундан ҳукм истинбот қила олмайди. Бу каби ҳолатлардаги қоида қуйидагича: далилдан бохабар бўлиш мукаллафга узрли бўлган ҳолатдагина шаръий аҳкомларни билмаслик маъзур саналади. Аммо далилдан хабар топиш имкони бўлатуриб, уни ўрганишга сусткашлик қилса, бу ҳолда узрли ҳисобланмайди. Бу масаланинг ҳукмларини фақиҳлар ўзига тегишли ўринларида ёритиб ўтганлар. Хабар топмагани сабабли маъзур саналган киши мазкур иш ҳукмига мухотаб ҳисобланмайди. Шу боис гарчи бу инсон билмагани сабабли гуноҳкор бўлмаса-да, унинг иши “ихтиёр бериш” хитоби мавжуд бўлган истилоҳий Ибоҳатга тўғри келмайди. Ушбу ҳукмлар тафсилоти “Жаҳолат” мавзусидаги бобда мавжуд. Шунингдек, “Усулий иловалар”- га ҳам қаранг. Ибоҳатни билиш йўллари\n13. Ибоҳатни билиш йўллари кўп. Уларнинг энг муҳими нассдир. Бу ҳақда юқорида батафсил маълумот айтиб ўтилди. “Рухсат”нинг баъзи сабаблари “Рухсат” кучли узр сабабли машруъ қилинган. Бунда у тақиқни тақозо қилувчи умумий қоидадан истисно қилинади. Бироқ бунда аслнинг ҳукми ўз ҳолича қолиши ва рухсат эҳтиёж миқдорига чекланиши шарт. Рамазон ойидаги сафар чоғида рўза тутмаслик, маҳсига масҳ тортиш бунга мисол бўлади. Бу борада фақиҳларнинг тафсилотлари бўлиб, ҳар бири ўзига тегишли бобларда баён қилинган.\n167 21:50 22.05.2022\n377 17:45 20.05.2022


Шу йили ёзда бўлиб ўтадиган "Евро-2020" мусобақаси ўйинларига чипталар рекорд даражада ошиб кетган. Маълум бўлишича 2019 йил декабр ойида УЕФA сайтига 8.977.427 чиптани олиш учун аризалар келиб тушган. Бу Евро-2016 олдидан шу даврга нисбатан уч баравар кўп дегани.\n19,3 миллион ариза берилган чипталарни сотилишининг биринчи босқичини инобатга олган ҳолда, талаб қилинган чипталарнинг умумий миқдори 2,5 миллион таклиф билан 28,3 миллионни ташкил этди ва талаб Евро-2016 кўрсаткичларига кўра икки баравар оширилди.\nЕвро-2020 ўйинлари учун сотиладиган чипталарнинг ярмидан кўпроғи энг паст нарх тоифасидаги чипталардан тушган - Боку, Бухарест ва Будапештда бўлиб ўтадиган гуруҳ босқичи ўйинлари учун чипталар учун 30 евро.\n"Уэмбли”да бўлиб ўтадиган Евро-2020 нинг финал босқичи учун 714 мингдан ортиқ сўровлар келиб тушди, бу стадион сиғимидан қарийб саккиз баравар кўп.\nМурожаатларнинг деярли 64 фоизи мусобақани қабул қилувчи мамлакатларнинг фуқароларига тўғри келади.


“Шаҳидлар хиёбони”даги масхарабозлик (2) « Ўзбекистон Халқ Ҳаракати\n18 November 2014 - 11:04\nПрезидент дурбин тутиб нимага қарамасин, кўзига ҳамма нарса Амир Темур минган отнинг чотини ораси бўлиб кўринадиган бўлиб қолганди. Бузуқ тарозидай бўлар-бўлмасга милини ўйнатаверадиган руҳиятидаги бу хунук ўзгаришни, у Бош вазирнинг шарофатидан, дея хотини ва Зелимхондан кўра ҳам ўзини яхшироқ биладиган Мирзиёевни, ўзига янаям ёқиш учун дурбинга бир нима ўрнатиб қўйган бўлса керак, деб ўйларди. Қўйиб берса, Мирзиёев ўзига хотинлик қилиши мумкинлиги ҳам унга очиқ аён эди. Монелик кўрсатмаса, у ҳар кун тўшагига кириб, оёғининг учидан бошигача ялаб-юлқар, хотини қирқ йилда беролмаган ҳузр-ҳаловатни, у бир кечада унга инъом эта оларди. Аммо, у Мирзиёевдан қаттиқ ижирғанар, у билан “эшакнинг меҳнати ҳалол, гўшти ҳаром” қабилада иш тутарди. Унинг ўзидан ҳам ўтиб тушган бетамиз ва беномуслиги бу каби нарсаларни ўйлаганида, иштаҳасини бўғар, унинг қўли билан жирканч ишларни амалга ошириш мароқли бўлса ҳам, унга қўл теккизиш у учун ўта бир ёқимсиз машғулот бўлиб туюларди. Унга илакишгандан кўра, Амир Темурнинг отини чотининг орасига айланиб яшаш у учун минг марта ҳаётбахшроқ эди.\nАммо, Анвар қори хусусида, у бундай фикрда эмасди. Буни Анвар қорининг ўзи ҳам юрак-юрагидан ҳис этар, шунинг учун у президентни кўрди ёхуд овозини эшитди дегунча, ўзини ғалати ҳис эта бошларди. Товонларининг таги қичишиб, ичига титроқ кирар, юраги қабарган милк каби ачишиб, иштонбоғи бўшашарди…\nАнвар қори Мустақилликнинг йигирма уч йиллик байрамини “Шаҳидлар хиёбонида” президентнинг чап томонида туриб кутиб олишини эшитган кунидан буён, ҳаловатини йўқотган эди. У айни лаҳзалар учун кўп эмас-оз эмас, қирқ кун ҳозирлик кўрди. Унинг ўтган шу давр ичида, на еганида, на ичганида ҳузури бўлди. Уззукун президентнинг ҳаёли билан яшагани етмаганидек, тушларида ҳам уни кўриб, уйқуси ўчадиган ғалати одат чиқарди. У ўша кундан буён, айни шу соатларда кийиб чиқиб, телевизордан бутун дўст-душманининг, айниқса кундошидек бўлиб қолган Мирзиёевнинг кўзини ёндириш учун ҳар кун, хил-хил матолардан иштон-кўйлак, турли-туман халатлар тиктириб киярди. Кечга бориб силласи қуриб донг қотиб ухламасин, ярим тунда уйқуси ўчиб, тиктирган либосларига бурканардида, қоматини кўзгуга солгиси келарди. У қоматини кўзгуга солганда эса, бўлиш-туриши кўзларига жул ёпинган эчкига ўхшаб, неча сидра тиктирганлари ҳар сафар ўзига ёқмасдан қолар, шунда устидагиларини ечиб, аламидан оҳори тўкилмаган кийимларни оёқлари билан топтаб ташларди. Бошидаги дошқозондек келадиган салласини деразадан кўчага улоқтириб, орқасидан бўралатиб сўкарди. У ўтган бир ой ичида, тўп-тўп шоҳи-атласлару қанчадан-қанча адрасу алачаларнинг бошига сув қуйди. Саккизта чеварнинг кўзларига нина уриб, кечалари унга ва муфтига деб, ухламай иштон-кўйлак тикиб чиққанлари бекорга кетди.\nПрезидентнинг бир тунда, Анвар қорининг тушига кириб, унга: “Кафанликка ният қилинган матодан либос, тиктиринг. Ичкиларингиз ҳам оппоқ кафандан бўлсин. Шунда, менга кўпроқ ёқасиз, дўндиқ!…” деган сўзлари, унинг ҳаётида янги саҳифа очди. У уйғониб кетиб, сандиғини титганди, Чингизхоннинг соғанасидай келадиган ҳайҳотдек сандиқ ичидан тилловорлар ва долларлардан бошқа бирор нарса чиқмади. Шунда ювғучини чақиртириб, у ёлғондакамига қовоқ-тумшуқ қилдида, хомуш бир ҳолатда ундан кафанлик сўради.\nУнга Азроил учрапти, дея гумон қилган ювғучи, энди мўмин-мусулмонлар, раҳнамо суратидаги ҳезалак бир жаллоддан, чақимчи ва фитнакордан қутулар экан, деб суюниб кетди.\n– Қанча керак бўлса, шунча топилади! – деди, у Азроил ниятидан қайтмасин, тағин дея, шоша-пиша. – Ўзим сизни чиннидай қилиб, ювиб-тараб, кафанлаб, тобутга тиқиб қўяман, тақсир. Ташвишга тушишингизга ҳеч бир сабаб йўқ. Гўрков ҳам яқин ошнам. Илтимос қилсам, қайтиб чиқмайдиган қилиб лаҳатга тиқиб, устингиздан бир-икки КАМАЗ тош бостиртириб, бетонлатиб ташлатади. Сиз учун ҳаммаси сув текин. Мўмин-мусулмонлар ўлганингизни эшитса, бир мунофиқдан қутулдик, дея, борларини аямайдилар. Қош-қовоғингизни очиб, қўрқмасдан нима керак бўлса сўрайверинг. Сизни кафанлаш, биз учун шараф…\n– Нималар деб валдираяпсан, эси паст?! – деб бўкириб юборган имом хатибнинг кўзлари хонасидан отилиб чиқай деди. – Оппоқ матодан чеварларга иштон-куйлак тиктириб, муҳтарам президентимиз билан Мустақиллик байрамининг йигирма уч йиллик тантаналарида қатнашмоқчиман! Нима, ҳали тонг-саҳардан келиб олиб, Азроилга йўлиққан одамга гапиргандай гапирасан, менга. Ақли-ҳушинг жойидами? Жин-ажина чалмаганми, сени ўзи?\n– Азроил бўлса, майлига-куя, ундан баттарига учрабсиз. Ундан ўлмасангиз, қутулолмайсиз, тақсири олам! – деганини ювғучи билмай қолди.\nАнвар қорини чавақлаб кетганларидан кейин, тузалиб чиққач, тан-баданини қизил қонига бўяган “террорчи”лардан интиқом олиш учун президентнинг маслаҳати билан хитойлик бир неча номдор мураббийларни ёллаб, у жанговар ушу билан акробатик каратэдан бир йўла сабоқ олаётган эди. Ювғучининг сўзлари жон-жонидан ўтиб кетгач, ўрганганларини амалиётга тадбиқ этадиган вақт етганини ҳис қилди. У оқ кўйлак, оқ иштонда оёғининг учига хотинининг шиппагини илдириб ҳовлисига чиққан эди. Шиппакнинг бир пойини ҳовлисининг шимол томонига, иккинчи пойини жануб томонига ирғитиб юбориб, олдин оёқларини икки ёнга керди. Сўнгра, қўллари панжаларини чангакка ўхшатиб, билакларини икки бошли илон сингари гажак қилдида, бошидаги саллани олиб ташлаб, Брус Лига ўхшатиб, халқумидан: “Ий-я-яя…” деган бўғиқ, аммо ўткир товуш чиқарди.\nУмри бино бўлиб бунақасини кўрмаган ювғучининг рангги бўздай оқариб, капали учди. У устига қутурган буқадек бостириб келаётган Анвар қоридан жон сақлаш учун жон-жаҳди билан орқасига қарамай қочар экан, кўзлари ўнгида, ҳайҳотдек бўлиб очиқ турган дорвоза кўзларига кўринмай қолди. У ўзини қувлаётган Анвар қори супани бир марта айлангунча, супани уч марта айланарди. Бир замон, тўс-тўполонни эшитиб, Анвар қорининг хотини ҳовлига чиқди. Эри “ҳай”, “ҳуй”ига қаравермагач, кесиб олдига ўтди. Шунда, эр жонивор келиб хотинига кўкраги билан урилдию, оёғи-оёғига чалишиб, хотининг оёғи остига гурсиллаб йиқилиб тушди.\n– Жон, хотин мени ушла, бўлмаса, ювғучини бўғизлаб қўйиб, беҳудага қамалиб кетаман, аммо! – деди, шунда тўнкарилиб ётган жойида хотинига қўлини чўзиб.\n– Уйга кир, ҳезалак! – деди жаҳли чиққан хотини ҳам. – Қўлингдан келадиган ишни қилсанг бўлмайдими? Қари хўроздек чиқолмаган тепангга қараб бўйнингни чўзасан…\nКўчага уриб чиққан ювғучи тўғри уйига бориб, мустақиллик йилларида, ундан-бундан орттириб йиққан бор кафанни ҳовлисининг ўртасига олиб чиқди. Кейин, кўчага қайтиб чиқиб эшак аравада шара-бара йиғиб юрадиган лўли билан карда қилдида, бир арава кафанни олиб бориб Анвар қорининг ҳовлисига туширди. Сўнгра, Чорсу бозорига бориб бир қўйнинг икки сонини, ўнта ёғлиқ патир нон, тўрт кило новвот, тўрт кило қора майиз олдида, Анвар қориникига келиб, унга узрхонлик қилди. Ҳалигача бошини эгиб хотинидан дашном эшитиб ўтирган имом хатиб:\n– Биздан ўтган экан, сиз бизни кечиринг, тақсир! – деди. – Кенайингиз кўзимни очиб қўймаса, кўр бўлиб юраверар эканман. Бир арава кафан учун ҳам, бозорликлар учун ҳам сизга коттакон раҳмат, окоси.\nШундай бўлган бўлсаям, ювғучи бир неча кун, Анвар қори мени СНБга чақиб, йўқ қилдиртириб юбормаса гўрга эди, болаларим етим қолиб кетади, дея, юрак ҳовучлаб юрди…\nПрезидентнинг ўликникига менгзаш муздек кафти думбасига текканида, новвотдек эриб, кўзларини юмиб олган Анвар қори, юқоридагиларни хаёлидан ўтказиб: “Риёзат чекмасанг, ҳаловат қайда, Қамишни бўғизла, бор нажот найда” дея, ўзича президентга ичидан шеър тўқиб, масиқиб ўтирарди.\nШунда, дурбиндан Амур Темурнинг отининг чотига тикилиб турган президент ҳам унинг хаёлларини уқиб тургандек:\n– Ой-йиллар беомон оқмоқда сойда, Каримбой ғолибсан, қўйларни, ҳайда! – юборди.\nТасвирга олиш жараёнлари бир пасга тўхтаган эди. Халатини қайтиб кийиб олган муфти Усмонхон нималар рўй бераётганига тушунмас, “Ишонган тоғларим, агар сенлар бўладиган бўлсаларинг, чўққиларингизга … қўйдим” дегандек, ҳамтовоғига айланган икки бетовфиқнинг касридан бир кунмас-бир кун, жаҳаннам оловида ёниб, жизғанак бўлишига иқрор бўлиб, хазонга учраган япроқ каби титраб ўтирарди. У ўзини алдаб-авраб кафанликлардан тикилган либосларга ўрантирган Анвар қоридан қанчалар нафрат туймасин, орқасига йўл йўқлигини ўйлаб, ичидан зил кетар, кеча Анвар қорининг гапига учиб, президент билан учрашар эканман, дея, тонг отгунча туркча ҳамомда чўмилиб, устига мусулмонларнинг қони ва жони ҳисобига орттирилган атир-упалардан сепганидан, энди пушаймон бўларди. У рўпарасида, ҳали тирикликларида ўлган, халқнинг ҳасрати билан ювилиб, нафрати ва қайғу-ғами билан аллақачонлар бошдан-оёқ кафанланган тирик мурдаларни кўриб турарди…


Ҳаким Сатторий. Амир Темур ғоридаги синоатлар | www.ziyouz.uz\nБош саҳифа Илм ва фанТарихҲаким Сатторий. Амир Темур ғоридаги синоатлар\nЧоп этилган 20.09.2015 МуаллифZiyouz.uz\nСоҳибқирон Амир Темур ҳақида гап кетганда Яккабоғ тумани ҳудудидаги Ҳисор тоғ тизмалари бағрида жойлашган ғор тез-тез тилга олинади. Унга халқ қасоскори Ҳошим ибн Ҳаким — Муқанна қадам қўйгани ҳақида маълумотлар учраса-да, халқ хотирасида “Амир Темур ғори” номи билан яшаб қолган. Қолаверса, ҳазрат Навоий “Саббаъи сайёр” достонида бу гўшани тилга олади, васфига ўн байтга яқин шоҳ сатрлар бағишлайди (бешинчи иқлим йўлидан келтирилган мусофир ҳикоясида).\nКўплаб тарихий манбаларда, жумладан, муаррих Муҳаммад Наршахий асарларида бу ғорнинг таърифи келтирилади.\nТурли даврларда бу сирли маскан турли тоифа кишиларининг диққат-еътиборида бўлган, уни илмий мақсадларда ўрганиш учун экспедициялар ташкил этилган, табиат ишқибозлари унинг мўъжизаларини ўз кўзлари билан кўриш учун узоқ-узоқлардан ташриф буюришган, хотиралар тотли бир тарзда қалбларида яшаган, таассуротларини тўлиб-тошиб сўзлаб юрганлар.\nЗеро, мазкур ғорда кўплаб синоатлар яширинган. Тарих ва табиат ҳамоҳанглигида пайдо бўлган мўъжиза шукуҳини қуйида рус тилидан таржима қилиб келтираётган парчани ўқиб, яна бир бор ҳис этиш мумкин:\n“Шукроналар бўлсинки, тоғ манзараларини томоша қилиш, уларнинг ажойиботларидан баҳраманд бўлиш учун икки марта Тошқўрғон амлокига бордим. Сафаримнинг бирида мўъжизали Қалъаи шерон ҳақида эшитиб қолдим ва уни кўришни ихтиёр этдим. Маҳаллий аҳолидан ишончли кишиларни атрофимга тўплаб, Қалъаи шеронга йўл олдик. Менга йигирма уч киши ҳамроҳлик қилди. Бир кеча йўлда тунадик. Офтоб қисқичбақа буржида бўлишига қарамай, кун ботиши билан чодирда олов ёқилди ва унинг атрофида жипс ўтирдик. Ҳаво шундай совиб кетдики, тананинг оловга терс томонлари музлаб қолаёзди…\nТонг отиши билан йўлга тушдик ва чошгоҳга яқин манзилга етиб бордик. Икки чўққи орасидан кўриниб турган тоғ пойида йигирма танобча майдон кўзга ташланарди. Икки тоғ орасидан дарёча жўшиб оқарди, у Яккабоғдарёнинг боши ҳисобланади. Бу ерда ёввойи зардоли, гилос, олма, олча каби мевали дарахтлар чаппар уриб ётардики, уларнинг саноғига етиб бўлмасди. Тоғнинг бир тарафидаги дарахтлар энди гуллаган, бошқа ёқдагилари эса мева тугиб қолганди (зардоли довчаларини еса бўларди). Бир-бирига қарама-қарши турган тоғ қоялари шунчалик ялтирардики, уларга кимдир сайқал берганга ўхшарди.\nЎнг томондаги тоғнинг ўртасида тўртта кунда устига ўрнатилган дарвоза турарди. Дарвозанинг устига рандаланган тўртта ходадан мезана кўтарилган. Унинг бир ёғочи қулаб ётибди, учтаси ўз ўрнида турибди. Дарвоза ўз мезанаси билан ердан ўттиз-қирқ газ баландликда, тоғ чўққисидан эса қирқ-еллик газ пастда. Қуйида туриб, бу иморат нима учун, ким томонидан қурилган ва унга йўл қаердан бошланиши ҳақида қанча бош қотирмайлик, ҳеч нарса тушунмадик. Сафимизда икки-уч тошқўрғонлик кўп китоб кўрган (ўқиган) одамлар бор эди, улар ҳам бу иншоотнинг қачон пайдо бўлганини билишмади.\nТоғнинг яна бир мўъжизаси шу эдики, чап томондаги қоя бағрида юқори баландликдан сув отилиб тушарди. Тарвуздан каттароқ тешикдан кучли оқим билан чиққан сув ёйилиб-ёйилиб пастга тушар, ерга тушгунча муштдек пуфак ҳосил бўларди. Пуфаклар кейинги оқимда товуқ тухумидек кичраяр, ерга тушгач, тошлоққа сингиб, йўқ бўлиб кетарди. Унга яқинроқ бориб, манзарани мириқиб томоша қилдик, тушаётган майда томчилар шудрингга ўхшарди. Анча сув пастга тушиб, дарёга қўшилиб кетарди.\nБу жойдан ўтгач, кўз олдимизда саноғига етиб бўлмайдиган дарахтлардан иборат ёввойи чорбоғ ва каттагина ирмоқ пайдо бўлди. Шу жойда отлардан тушдик ва овқат тайёрлашга киришилди.\nТушлик ва дам олишдан кейин қарийб йигирма киши Қалъаи шеронни томоша қила бошладик. Биз эллик-юз қадамча кўтарилдик. Бу ерда катта дарвозанинг қолдиқлари ётарди, ундан ўтиб, ичкарига кирдик. Юз қадамча оралиқда юқориси ёпилган, отхонага ўхшаган иморат турарди. У тоғнинг ичкарисига қараб ўйиб ясалган. Иморатнинг кесими ўттиз газга тенг. Деворнинг иккала томонига тарашланган тош қалаб чиқилган… Иморатнинг баландлиги отлиқ қўлида қиличини кўтариб юрганда ҳам шипга етолмайдиган даражада эди.\nБинони томоша қилиб, бошқа эшикдан чиқиб қолдик ва қаршимизда шаҳарларда бўладиган катта дарвоза турарди. Аммо тавақаларнинг ўрни билиниб турса-да, ўзи жойида йўқ эди. Дарвозадан кирдик ва ўнг томонда тошдан тахланган зинага дуч келдик. Кимнидир кўтарилиб, қарашга таклиф қилдик. Юқорида тахт ва тошдан қилинган бир неча кенг супалар бор экан.\nҲар эҳтимолга қарши ўзим билан икки-уч фонус, уч-тўрт темир машъала, икки коса зиғир ёғ ва икки-уч қадоқ шам олиб келган эдим.\nШу ердан ичкарига йўл олдик. Шипнинг баландлиги отхона даражасида. Бинонинг юқори кесими тахминан йигирма газга тенг. Юқори ёпиқ. Унинг томи ва айланаси баланд тоғлар, албатта. Деворининг ички қисми ислимий нақшлар ва қабариқ тасвирлар билан безатилган. Иккала деворда ҳам ўйилган катта-кичик токчалар бор. Токчаларнинг кўп қисми тош панжаралар билан ўралган. Турли жойларда тошдан ясалган катта шамдонлар турарди. Икки-уч жойда ёрғичоқлар ётарди. Қуйида яшаётганлар ва чўпонлар олиб кета олмаган ёрғичоқлар синдирилган.\nХуллас, машъалани ёқиб, ўзимиз билан нон, гўшт, сув ва бошқа егуликларни олиб, икки юз қадамча юрдик ва гумбази Бухоро заргарлик устахоналарига ўхшаб кетадиган, йўлаклари бор кенг жойга чиқиб қолдик. Ўртада ёқутдек товланувчи катта оқ мармар устун осилиб турар, одамлар унинг баъзи қисмларини синдириб олгандилар.”…\nБизнинг шарҳ: сафарнома 1893-98 йилларда Яккабоғ беги, Бухоро амирлигида катта мавқега эга бўлган олим ва адиб Мирза Салимбекка тегишли. Дастхат сифатида ўтган асрнинг 50-йилларида илмий экспедицияларнинг бирида қўлга киритилган араб имлосидаги бу манбани тарихчи олим Наим Норқулов форс тилидан русчага ўгиради ва йирик шарқшунос А. Арендс раҳбарлигида номзодлик иши сифатида ҳимоя қилади. Уч юз саҳифадан ортиқ салмоқли ҳажмга эга бўлган сафарнома Бухоро тарихига доир бошқа манбаларда кўп ҳам учрамайдиган маълумотлар борлиги билан қадрлидир. Инчунун, унда Амир Темур фаолияти билан боғлиқ ғор ҳақида ҳам қизиқ далиллар келтирилган. Агар тафсилотларнинг бундан бир аср олдин қоғозга туширилганини ҳисобга олсак, манзарани бугунги кун билан таққослаганда кўплаб хулосаларга асос бўлади.\nНафсиламбирини айтганда, лавҳада шавқ билан тасвирланган табиат кўринишлари бугунга келиб йиллар шамоли таъсирида анча хиралашган. Водийни тўлдириб ётган мевали дарахтлардан асар ҳам қолмаган. Ғорнинг кириш қисмидаги иморат таг-таги билан йўқ бўлиб кетган. Тош тахтлар, девордаги токчалар, уларни ўраб турган панжараларни тасаввур ҳам қилиб бўлмайди. “Бухоро заргарлик устахоналари”нинг гўзаллигини эслатган сталактит ва сталагмитлар қўпориб олиб кетилган, “ислимий нақш”ларнинг тақдири номаълум. Хуллас, қаровсиз муҳит, назоратсизлик ўз касрини қолдирган, даврининг салоҳиятини ва руҳиятини намоён қилиб турувчи ашёлар талон-торож қилинган, табиий гўзалликка зарар етган. Албатта, атроф-муҳит муҳофазаси борасида жиддий тадбирлар кўрилаётган, тарихий манзилларни асраб-авайлаш учун жон куйдирилаётган даврда бу ҳақда ҳам ўйлаб кўриш лозим бўлади.\nОчиғи, гарчи биз эслатган ғор манбаларда қайд қилинган, кўплаб меҳмонларда ўчмас таассуротлар қолдирган бўлса-да, у миридан-сиригача ўрганилмаган. Тўғри, ўтган асрда унга кўплаб экспедициялар уюштирилган, маълумотлар халқаро каталогларга киритилган, бироқ бу жой соф миллий тарихий нуқтаи назардан тадқиқ қилинмоғи лозим. У ҳақдаги тасаввурлар эса шунчаки ишқибозларнинг ҳаяжонли ҳикоялари ёки қаламкашнинг таъриф-тавсифи даражасида қолиб кетмоқда, ҳақиқий мутахассисларнинг асосли хулосалари етишмаяпти.\nШундай таассуротларга суяниб дадил айтса бўладики, бу ер ости йўлагида қанчадан-қанча синоатлар яшириниб ётибди. Ғор ичида дарахт шохларини, ҳайвон суякларини кўплаб учратиш мумкин. Дарахт қолдиқларига қараб тахмин қилиш мумкинки, бир пайтлар сув сатҳи шу даражада баланд бўлган ва бу ковак жой сув билан лиқ тўлган, шунда ўрмон қолдиқлари оқиб, ичкарига кирган. Суяклар эса балки миллион йиллар олдин яшаган диназаврларга тегишлидир. Негаки, ғорга элтувчи йўлдаги қоятошда ҳақиқатан йирик ҳайвоннинг йигирма учта изи қотиб қолган…\nҒорни республикада энг узун — 616 метр деб таърифлашади. Агар ҳозирги тасаввурлар билан шу хулосага келинган бўлса, бу далил унчалик тўғри эмас. «Амир Темур ғори» телефилмида ғор энг тўрдаги кўлда тугайди, деган фикр қайта-қайта уқтирилади. Ҳолбуки, кўплаб гувоҳлар, жумладан, шу сатрлар муаллифи ҳам кўлдан ўтиб, яна 20-30 қадамлар ичкарилаган. Охирига тақалиб қолган жой юқорига қараб давом этади. Йўлни нарвон ёки арқонсиз давом эттириб бўлмайди. Чунки баландликка шунчаки чиқишнинг иложи йўқ, кўриниб турган йўлаклар анча баланд бўлиб, одамнинг сидирға бўйи етмайди. Шу манзара ғорнинг давоми борлигини тасдиқлаб турибди…\nБағрида кўп синоатларни сақлаб ётган маскан қачондир ўз сирларини ошкор қилади. Шунда бутун мамлакатимиз, ҳатто инсоният тарихига дахлдор янги маълумотлар топилса, ажаб эмас. Бу топилмалар болалик ва ўсмирлик йиллари керагидан кам баён этилган Соҳибқирон Амир Темур таржимаи ҳолини тўлдиришда ҳам асқотиши шубҳасиз.\n← Аввалги Аввалги Восит Аҳмад. Шўрликкина китобим (ҳажвия)\nКейинги → Кейинги: Рей Бредбери. Ракета (ҳикоя)


Хотин-қизлар ўртасидаги ҳуқуқбузарликлар профилактикаси учун масъул ходимларга семинар-тренинглар ўтказилмоқда - Darakchi\nХотин-қизлар ўртасидаги ҳуқуқбузарликлар профилактикаси учун масъул ходимларга семинар-тренинглар ўтказилмоқда\nЖАМИЯТ 16.09.2019, 20:36\nДавлатимиз Раҳбарининг ташаббуси билан жорий йилда хотин-қизлар ўртасида ҳуқуқбузарликлар содир этилишини барвақт олдини олиш, жиноят содир этган хотин-қизларнинг муаммоларини ўрганиш ва уларни бартараф этишга кўмаклашиш, руҳан қўллаб-қувватлаш мақсадида ҳудудий ички ишлар органларида хотин-қизлар билан ишлаш масалалари бўйича инспектор лавозими жорий этилган эди.\nАйни пайтда, мазкур лавозимда фаолият кўрсатаётган ходимларга хизмат вазифаларининг мазмун-моҳиятини ҳамда уларни амалга ошириш механизмларини тушунтириш, уларнинг малакасини ошириш долзарб аҳамият касб этади.\nМазкур йўналишда ИИВ Малака ошириш институти ташаббуси билан жойларда ўтказилаётган сайёр ўқув йиғинлари доирасида хотин-қизлар билан ишлаш масалалари бўйича инспекторлар учун ҳам алоҳида семинар-тренинглар ташкиллаштирилмоқда.\nЖумладан, Наманган ва Тошкент вилоятида ўтказилган семинар-тренинг машғулотларида ички ишлар органлари хотин-қизлар масалалари бўйича инспекторларининг фаолиятини тартибга солувчи норматив-ҳуқуқий хужжатларнинг мазмун-моҳиятини етказиш ҳамда уларда белгиланган вазифалар ижросини самарали таъминлаш ҳақида сўз юритилди.\n– Семинар-тренинг машғулотларида ички ишлар органларида хотин-қизлар билан ишлаш масалалари бўйича инспекторнинг асосий вазифалари, норматив-ҳуқуқий хужжатларнинг мазмун-моҳиятлари тўғрисида батафсил маълумотлар берилди, – дейди Наманган вилояти ИИБ Ҳуқуқбузарликлар профилактикаси бошқармаси Хотин-қизлар масалалари бўйича инспектори, лейтенант Гулноза Рахматуллаева. – Хотин-қизлар томонидан содир этиладиган ҳуқуқбузарликларни аниқлаш, уларга барҳам бериш, шунингдек улар томонидан ҳуқуқбузарликларнинг содир этилиши сабабларини ва уларга имкон бераётган шарт-шароитларни бартараф этиш мақсадида қўлланиладиган ҳуқуқий, ижтимоий, ташкилий ва бошқа чора-тадбирларнинг механизмлари ҳақида тушунчалар берилди.\nДарҳақиқат, маҳаллалар осойишталиги – юрт тинчлигини таъминлашга хизмат қилади. Шунинг учун ҳам ҳудудимиз осойишталиги йўлида шаҳар хотин-қизлар кенгаши, кенг жамоатчилик вакиллари биргаликда ҳаракат қилаяпмиз. Шунингдек, профилактика инспекторлари, уларнинг ёрдамчилари ҳамроҳлигида мунтазам равишда тушунтириш ишлари олиб борилмоқда. Қолаверса, ҳудуддаги кам таъминланган, боқувчисини йўқотган оилалар ҳолидан ҳам биргаликда хабар олиш, ёшларга илм-ҳунар эгаллашларига яқиндан ёрдам берилмоқда.\nЎзбекистон Республикаси ИИВ Малака ошириш институти профессор-ўқитувчилари сайёр ўқиш жараёнлари давомида ҳудудий ички ишлар органлари ходимлари ва кенг жамоатчилик вакиллари билан ҳамкорликда маҳаллаларда истиқомат қилаётган кам таъминланган, якка ёлғиз кекса авлод вакилларининг ҳолидан хабар олиняпти.\nИжтимоий ҳимояга муҳтож фуқаролар, кексалар ва ногиронларни қўллаб-қувватлаш, турмуш даражасини ошириш, уларни қийнаётган муаммоларни ҳал этиш, оғирини енгил қилиш, ҳаётдан рози бўлиб яшашига кўмаклашишга алоҳида эътибор қаратилмоқда.\n– Икки нафар ногирон фарзандимни алоҳида парвариш бироз қийинчиликлар туғдиради, – дейди Мингбулоқ тумани “Мустақиллик” маҳалласида яшовчи 2-гуруҳ ногиронлари 26 ёшли Зуҳриддин\nва 29 ёшли опаси Умиданинг онаси Хотира Каримова. – Маҳалламиз раиси, профилактика инспектори, туман ИИБ хотин-қизлар билан ишлаш бўйича ходимлар мунтазам равишда хабар олиб туришади. Бугунги пойтахтимиздан келган меҳмонларнинг фарзандларимга айтган гаплари нафақат уларни, балки менинг ҳам кўнглимни кўтариб юборди. Бизни эъзозлаганларнинг ҳамиша йўллари ёруғ бўлсин.\nБундан ташқари, Институт профессор-ўқитувчилари Қуйичирчиқ туманнинг “Мевазор” маҳалласида яшовчи, кам таъминланган Кулжамал Холмурадованинг оиласининг ҳолидан ҳам хабар олинди.\n– Турмуш ўртоғим раҳматли Тошкент шаҳар ИИББда хизмат қилар эди, 20 йил олдин асаб касаллиги туфайли қазо қилди. Ундан кейин 1 та ўғлим, 1 нафар қизим ҳам ушбу касаллик орқали вафот этди, – деди К.Холмуродова. – Кичкина қизим ҳам шу ташхис бўйича\n1-гуруҳ ногирони, турмуш ўртоғи билан ажрашиб, у ҳам 4 нафар фарзанди билан менинг қарамоғимда. Бундан ташқари, кенжа ўғлим ҳам шу ташхис билан касал бўлиб, ҳозирги кунда у 2-гуруҳ ногирони.\nТуман ҳокимлигига уйимизнинг томидан ёмғирли кунларда чаки ўтаётганлиги ҳақида мурожаат қилган эдим. Улар барака топсин, ёрдам беришди. Бундан ташқари, маҳалламиз раиси Шарифа Номозбоева бошчилигидаги фаоллар, профилактика инспектори, қўни-қўшнилар доимо хабар олиб туришади. Неварамни мактабгача таълим муассасасига жойлаштиришда ёрдам беришди.\nСуҳбат жараёнида К.Холмурадова уйида ҳаммом қуришга ёрдам беришни сўради, ушбу масала бўйича туман ИИБ раҳбарияти ва маҳалла раиси ўз кўмагини беришини маълум қилди.\nШунингдек, Чортоқ тумани “Истиқлол” маҳалласида яшовчи ижтимоий ҳимояга муҳтож Асила Дадахонованинг оиласидан ҳам холидан хабар олинди.\nТИВ Ақтобеда ағдарилиб кетган автобусда бўлган ўзбекистонликлар ҳақида маълумот берди


Янгиликлар – Патологик анатомия кафедраси\nПатологик анатомия кафедраси\nШукуров Ўрал Эргашович\nБердиқулов Низомиддин Суванович\nАбдурасулова Шоҳиста Бахтиёр қизи\nТТА Термиз филиалига ташриф\n13.03.2020 Safarov Ulug'bek\nТТА Патологик анатомия кафедраси мудири Х.З. Турсуновнинг ТТА Термиз филиалига ташриф буюриб «Патологик анатомия» фанини ўқитишда маърузалар ва амалий машғулотларни ўтқазишда методик ёрдам кўрсатиш ва камчиликларни аниқлаб бартараф этиш бўйича амалий ёрдам кўрсатилди.\n14.01.2020 04.02.2020 Safarov Ulug'bek\nТТА Патологик анатомия кафедраси ва Республика патологик анатомия марказига Россия Федерацияси Бош патологоанатоми, т.ф.д., профессор, РАМН академиги Г.А. Франк ташриф буюрди. У кафедра ва марказни ўвув, ўқув-методик ва илмий ишлари билан танишди.\nОчиқ маъруза бўлиб ўтди\n22.11.2018 Safarov Ulug'bek\nКафедрамиз мудири проф. Х.З.Турсунов иштирокида «Юрак ишемик касаллиги. Цереброваскуляр касаллик. Кардиомиопатия» мавзусида очиқ маъруза бўлиб ўтди. Маъруза Тиббий-педагогика факультети 301 гуруҳ талабалари ва бошқа қизиқувчиларга ўқиб эшиттирилди. Фотолавҳалар:\n10.05.2018 05.01.2020 Ural Shukurov\nПатология кафедрасида очиқ дарс бўлиб ўтди МАВЗУ: ҚИЗИЛ ҚОН ПАТОФИЗИОЛОГИЯСИ. АНЕМИЯЛАР АНЕМИЯ ТУШУНЧАСИ ВА УНИНГ ТАЪРИФИ АНЕМИЯ КЛАССИФИКАЦИЯСИ ЭРИТРОЦИТЛАРНИНГ РЕГЕНЕРАТИВ ВА ДЕГЕНЕРАТИВ ШАКЛЛАРИ ПОСТГЕМОРРАГИК АНЕМИЯ ВА УНИНГ БОСҚИЧЛАРИ Амалий қисм: беморлардан олинган кон суртмаларини микроскопда кўриш Очиқ дарсни олиб борди: Катта ўқитувчи Таджибаева Read More …\n31.10.2017 Ural Shukurov\n2016 йил 5 январь куни Интерконтиненталь мехмонхонасида Тошкент Тиббиёт Академияси конференцияси бўлиб ўтди. Конференцияда кафедра ходимлари сўзга чиқишди.\n31.10.2017 31.10.2018 Ural Shukurov\n“Президент сайлови – демократик янгиланиш ва илоҳатлар кўзгуси” мавзусида кафедрамизда маъруза ва дарслар ташкил қилинди.\n21.10.2017 Ural Shukurov


Улуғбек Иноятов сирдарёлик ёшлар билан учрашди | Ўзбекистон Халқ демократик партияси\n2020-02-10 10:02:43 1286\n2020 йил ёшларга муносабат бутунлай ўзгаряпти. Президентимиз парламентга йўллаган Мурожаатномасида ёшларнинг ҳуқуқ ва манфаатларини ҳимоя қилиш, уларга имконият ва шароит яратиш масалаларида муҳим ташаббуслар илгари сурилди.\nОлий Мажлис Қонунчилик палатасидаги Ўзбекистон ХДП фракцияси ташаббуси билан Гулистон давлат университети мажлислар залида “Янги Ўзбекистонни ёшлар билан бирга қурамиз!” мавзусида ёшлар билан очиқ мулоқот ўтказилди.\nЁшларни касб-ҳунарга ўргатиш, қайта тайёрлаш ва бандлигини таъминлаш жараёнларини замон талаблари асосида ташкил этиш муҳим масала экани таъкидланди. Бу борадаги муаммоли вазиятларни ҳал этиш юзасидан фикрлар билдирилди.


Судья бўлиш учун камида 35 ёш...\n24.08.2019 15:49 0 1600\nСенатнинг 21-ялпи мажлисида «Баъзи давлат органларининг фаолияти такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги Қонун мақулланди. Бу ҳақда «Ҳуқуқий ахборот» канали хабар бермоқда.\nҚонун билан 10 дан ортиқ Қонунларга ўзгартириш ва қўшимчалар киритилмоқда.\nсудьялик учун 35 ёш бўлиш (амалда 30 ёш) талаб этилмоқда;\nсудьяликка номзодлар Судьялар олий мактабида ўқиши ўртача ойлик иш ҳақи сақланмаган ҳолда (амалда сақланмоқда) бўлиши белгиланмоқда.\nХалқ маслаҳатчиларининг ҳам 35 ёшда бўлиши (амалда 30 ёш) назарда тутилмоқда.\nСенат қонун судьялар


Австралияда навбатдан ташқари парламент сайловлари бошланди\n13:46 / 14.06.2016\n2 июль куни бўлиб ўтадиган парламент сайловларида ўз фуқаролик ҳуқуқларидан фойдалана олмайдиган австралиялик сайловчилар 14 июндан бошлаб овоз беришлари мумкин. Бу ҳақда Миллий сайлов комиссиясида маълум қилишди. Бугундан эътиборан махсус сайлов участкалари ўз ишини бошлаган.\nСайлов комиссиясида маълум қилишларича, вақтлироқ овоз бериш учун сайловчида жиддий сабаб бўлиши ва бу ҳақда сайлов комиссияси ходимини огоҳлантириши лозим. Масалан, иш вақти тўғри келмаслиги, саёҳат ёки хасталиги туфайли 2 июлдаги овоз бериш жараёнида қатнаша олмайдиганлар ҳозирдан овоз берсалар бўлади. 3 йил аввалги парламент сайловларида, сайловчиларнинг қарийб 3,7 млн нафари бундай имкониятдан фойдаланган.\nАйтиш жоизки, Австралия сайловларида овоз бериш нафақат фуқаролик ҳуқуқи, балки мажбурияти ҳам ҳисобланади. Унда иштирок этмаган сайловчи жаримага тортилади.\nПарламент сайловида ҳукмрон Либерал миллий коалиция ҳамда мухолифатдаги Лейбористлар партияси кўпроқ ўрин олиши мумкинлиги хабар қилинмоқда.\nСўнгги ижтимоий сўровларга кўра, сайловда яққол фаворит йўқ бўлиб, икки сиёсий куч ҳам бир хил имкониятга эга.\nГаз конденсати ўғирламоқчи бўлганларнинг 2та “УАЗ”и ёниб кетди, 4 шахс касалхонага ётқизилди\nШавкат Мирзиёев иштихонлик деҳқон хонадонида бўлди\nЖамоатчилик назоратини ўрнатишда журналист масъулияти ва ҳуқуқлари юзасидан турли тадбирлар ташкил этилди


Хитойда BAIC Motor электромобиллари савдоси бошланди » Скачать музыку бесплатно новинки музыки 2016-2017\nХитойда BAIC Motor электромобиллари савдоси бошланди\nКомментариев: 0 Просмотров: 171 Дата: 5-04-2016, 09:37 Хитойнинг BAIC Motor машинасозлик компанияси BAIC Motor ЕХ200 электрокарини ялпи ишлаб чиқариб сотишни йўлга қўйди. BAIC Motor ЕХ200 компания ишлаб чиқарган биринчи электрокроссовердир. Тўла заряди билан 200 км йўл босади. Аккумуляторини тезкор режимда 80 фоизга зарядлаш учун тахминан ярим соат вақт лозим. Ҳозирча, BAIC Motor ЕХ200 кроссовери ҳақида батафсил маълумот тарқатилмади. Кези келганда айтиш керакки, хитойлик автомобилсозлар электромобилсозликни жадал ривожлантирмоқда. Буни атроф-муҳит муҳофазаси билан бир қаторда Хитой ҳукуматининг машинасозлик соҳасига эътибори билан ҳам изоҳлаш мумкин. - деб хабар бермоқда Carzone.uz нашри.


Йўлдан адашган қизман - 21 Февраля 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Shanba, 23.10.2021, 08:25\nГлавная » 2013 » Fevral » 21 » Йўлдан адашган қизман\nЙўлдан адашган қизман\n— Мен «Суғдиёна» газетасининг энг ашаддий мухлисаларидан бириман, қолдирмай ўқиб бораман. Агар ижодий сафарга ёки бирор жойга кетиб газета олишимга кўзим етмаса, матбуот шаҳобчасидаги танишимга тайинлайман. Мен учун албатта олиб қўяди. Газетанинг энг ёққан жиҳати, у аёлларнинг дардига малҳам бўла олади, тўғри, йўл ва маслаҳатгўй. Буни мана шу лойиҳанинг ўзидан билса ҳам бўлади. Кимдир журъат этиб ҳеч кимга айтолмаган дардини «Суғдиёна» билан бўлишяптими, шунинг ўзи жуда катта ютуқ!\n«Энг узоқ жой деб Сурхондарёга келдим…»\nСаида, 20 ёш, Тошкент:\n— Мен ҳозир Сурхондарё вилоятидаман. Ўзим қилган хато туфайли туғилган шаҳрим Тошкентни ташлаб келдим. Ёши мендан саккиз ёш катта йигитга кўнгил қўйдим. Кўнгил иши деб гуноҳга ҳам қўл урдик. Сал ўтмай, ҳомиладор бўлиб қолдим. Болам уч ярим ойлик бўлганида зўрға бувимга айтдим. Ота-онам ажрашиб кетгани учун бирдан-бир сирдошим бувим. Бизни бувим тарбиялаган. Шунинг учун дилимдагиларни ҳам у киши билан бўлишаман. Аҳволимни эшитиб, шўрлик бувим ўзини йўқотиб қўйди. Кейин ноиложликдан келинойимга айтди. Ҳаммамиз бирга шифокорга бордик.\n— Бола катта ва соғлом, — деди у.\nБу гапдан кейин бувим ўша йигит билан гаплашди. Билсак, у оилали, бола-чақали экан. Жуда қаттиқ таъсир қилди. Наҳот, алдандим? Бу ҳақда ўйлашнинг ўзи даҳшатли эди.\n— Судга берамиз, бир кўзи очилсин! — маслаҳат қилди келинойим.\n— Қўйинг, болалари бор экан. Қамалиб кетса, нима бўлади? Барибир ҳеч нарса ўзгармайди, — босиқлик билан хулоса чиқарди бувим.\nШу билан у йигитга ҳеч нарса демадик.\n— Боладан қутилишимиз керак, — бу бувимнинг сўнгги хулосаси бўлди.\nШифокорларнинг маслаҳати билан менга болани туширадиган дори беришди. Минг азоб билан уни дунёга келтирдим. Тушкунликка тушдим. Мен ҳақимда ҳамма билди. Ҳатто отам ҳам. Отам эса ҳеч иккиланмай мени уйдан қувиб солди. Мен ҳам энг узоқ жойга кетаман, деб Сурхондарёга келдим. Ҳозир бу ердаги бир меҳмонхонадаман. Аммо қўрқиб кетяпман. Бундан кейинги ҳаётим қандай кечади?\nМаслаҳат: — Қизим хато устига хато қилибсиз. Сизни айблай десам, бувингиз ҳам болани вақтли туғдириб адашибди. Бу воқеани барибир ҳамма билибди, гап-сўз бўлибди. Нима қилардингиз, боланинг умрига зомин бўлиб? Унда нима гуноҳ? Кейинги хатонгиз эса туғилган жойингиздан йироқлашганингиз. Жуда ёшсиз, бегона жойларда янада қийналасиз. Пулсизлик, муҳтожлик инсонни ҳар нарсага мажбур қилади. Маслаҳатим, дарров ортга — Тошкентга қайтинг. Аввало, бувингизга қўнғироқ қилиб соғ-омон эканлигингизни етказинг. Сиздан хавотир олаётгани тайин. Ўз онангизни топишга ҳаракат қилинг. Пойтахтда имконият кенг. Отангиз билан яна тил топишгунча ёки онангизни топгунча ўзингизни таъминлаб тура оласиз. У ердан кўра бу ерда иш топишингиз осонроқ демоқчиман. Ўзингизга эҳтиёт бўлинг. Бошқа хато қилманг. Агар жуда қийналсангиз, ўша ердаги хотин-қизлар қўмитасига мурожаат қилинг. Улар албатта тўғри йўл кўрсатишади.\n«Азадорлик гўдакнинг умрига завол бўлди»\nСитора, 21 ёш, Тошкент:\n— Бир йигит билан телефонда танишиб қолдим. Бир йилча гаплашиб юрдик. Бир-биримизга ўрганиб қолдик. Боғланиб бўлганимиздан кейин билсам, у қамоқда экан. Аммо бу менинг унга нисбатан бўлган меҳримни сусайтирмади. Бир йил ўтиб, у озодликка чиқди. Биз учрашдик. Бир-биримизни қаттиқ ёқтириб қолдик. Тез-тез учрашар, тинмай гаплашардик. Бунинг оқибати эса… Мен хатога йўл қўйдим. Унга ихтиёримни бериб қўйдим… Сал ўтмай ҳомиладорлигим ҳам маълум бўлди. Дарров унга қўнғироқ қилдим.\n— Бир йўлини қилинг. Мени шармандаликдан қутқаринг.\n— Қўрқма, совчи юбораман, — деди у.\nСўзининг устидан чиқиб, совчи юборди ҳам. Аммо ўша пайтлар отам вафот этгани учун тўй қила олмасдик. Болани олдиришдан бошқа чорамиз қолмади. Мана энди азадор эмасмиз. У кишининг эса совчиларидан дарак йўқ.\n— Қачон совчи юборасиз, гап-сўзга қолиб кетдим-у? — дедим охири.\n— Шошма, ишларимни йўлга қўйиб олай.\nАммо биламан, иши, топиш-тутиши яхши. Шунинг учун ҳам мени йўқлагиси келмайди. Ўзига ишонгани учун ҳам бошқа қизларни гапга олиб юрибди. Ҳатто, биттаси телефон ҳам қилди. Бунинг тагига етиш учун ўзига қилсам бақиради:\n— Ишдаман, тинч қўясанми, йўқми? Кейин ўзим қўнғироқ қиламан!\nАммо биламанки, ҳеч қачон ўз ихтиёри билан қўнғироқ қилмайди. Бора-бора мендан узоқлашиб бораётганини сезяпман. Маҳалламизда эса мен ҳақимда гап-сўзлар кўпайиб бормоқда. Буларга чек қўйишнинг бирдан-бир йўли турмуш қуришим. Афсуски, ишонганимнинг йироқлашиб кетаётгани мени хавотирга соляпти. Қандай йўл тутай?\nМаслаҳат: — Қизим-а, қандай қилиб бунақа хато қилиш мумкин? Болани олдиргандан кўра, нега ўша йигитнинг никоҳига ўтмадингиз? Азадорлик деб бир бегуноҳ гўдакнинг умрига зомин бўлдингизми? Тўйсиз ҳам никоҳ билан ҳалол яшаш мумкин-ку! Наҳот, сизга биринчи фарзандни олдириш, кейинги бепуштликка сабаб бўлишини айтишмаган бўлса? Худо асрасин-у, кейин бир умр қийналиб яшайсиз-ку! Илоҳим, сизда бундай бўлмасин.\nЙигитингизга келсак, кўнглингизга олманг, номард экан. Сиз оғир кунида дарддош бўлдингиз. У бўлса, оғир аҳволга ташлаб қўйибди. Агар виждон бўлса, мард бўлса, албатта уйланади. Мабодо, ўзини олиб қочса, у билан жиддий гаплашинг. Уни жиноий жавобгарликка тортишга ҳаққингиз борлигини айтинг. Албатта, бу даражагача бормайди, деб умид қиламан.\n«Сўроқлаб келади деб ўйлабман…»\nДилором, 25 ёш, Сирдарё:\n— Ўшанда ўн етти ёшда эдим. Ўқиш учун шаҳарга боргандим. Бир йигит билан танишиб қолдим. У шаҳарнинг олифта йигити эди.\nИккимизнинг ўқишларимиз ёнма-ён. У кўнглимни олиш учун ҳар куни йўлимни пойларди. Бора-бора мен ҳам боғландим. Бир-биримизга кўнгил қўйдик. Билмадим, балки у мени умуман севмагандир? Аммо мен ростдан севардим, ишонардим. Ана шу ишончим панд берди. Биз албатта турмуш қурамиз, бахтли бўламиз деб ўйлардим. Балки ёшлик қилгандирман? Балки унга ўта ишонгандирман? Хуллас, номусимдан жудо этганида ҳам уйланишини талаб қилмадим. Ҳатто, ўқишим тугаб қишлоққа қайтаётганимда ҳам ундан бир оғиз «менга совчи юборасизми?» деб сўрамадим. Индамай қишлоғимга қайтиб келавердим. Назаримда, у мени жуда севади-ю, ортимдан излаб келадигандек эди. Афсус, чучварани хом санаган эканман. У совчи юбориш, излаш тугул, эсламаган ҳам бўлса керак. Балки қутулганига шукр қилгандир? Аммо мен ҳам қишлоққа қайтгач, бир нарсага шукр қилдим. Ҳомиладор бўлиб қолмаганимга. Аммо ҳозирги аҳволим ҳам ҳавас қилгулик эмасди. Уйга келаётган совчиларнинг ҳаммасига рад жавобини берардим. Ахир, бошқа қандай ҳам йўл тутай?\n— Ёқмади, тегмайман! Мени мажбур қилманг! — деб туриб олардим уйдагиларга.\nШу даражада қаттиқ қаршилик қилардимки, ота-онам жим бўлиб қоларди. Кўнглимга қарарди. Шундай қилиб ёшим йигирма иккидан ҳам ошди. Бора-бора совчиларим ҳам сийраклаша бошлади. Мана энди улар келмай ҳам қўйишди. Ота-онам эса бундан куйинади ва гоҳида мени койийди. Афсуски, уларга ҳеч нарса дея олмайман. Турмушга ҳам чиқолмайман. Қандай йўл тутишни ҳам билмайман. Дардимни охири сизларга айтдим. Илтимос, менга тўғри йўл кўрсатинг.\nМаслаҳат: — Гоҳида қизларнинг ўта соддалиги, кўнгилчанлиги ғазабингни келтиради. Сиз ҳам жаҳлни келтирадиган йўл тутгансиз. Унга индамайгина инон-ихтиёрингизни топшириб, яна жимгина қайтиб келдингизми? Шунча вақт ўтибди, наҳот унинг олдига бориб «одамингни юбор», дейиш қийин?! Аввало, хато қилмаслик керак эди. Қилдингизми, энди ҳақ-ҳуқуқингизни ҳам билинг! Сизни деб ота-онангиз азоб чексинми? Ҳозир ҳам кеч эмас. Ўша йигитни топинг ва гаплашинг. Чунки бошқа чорангиз йўқ!\nКатегория: Sevgi dunyosi | Просмотров: 731 | | Рейтинг: 5.0/12


АОКАнинг 38 ёшли ходими коронавирусдан вафот этди - Darakchi\nЖАМИЯТ 16.07.2021, 18:46\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги бўлим бошлиғи Жавоҳир Қудратов 38 ёшида вафот этди.\nЖавоҳир Қудратов коронавирусга чалинган. Қарийб бир ойдан бери олиб борилаётган даволаш чора-тадбирларига қарамай у бугун вафот этган.\n"Даракчи" таҳририяти номидан марҳумнинг яқинларига ҳамдардлик билдирамиз!\nЎз боласини сотаётган аёллар орқасида бошқа инсонлар қўли турибди — Зойир Мирзаев


6th Август 2019 / Янгиликлар\t/ Comments are Disabled\n“Soglom avlod uchun” ҳукуматга қарашли бўлмаган халқаро Фонди оналик ва болаликни муҳофаза қилиш, жисмонан етук фазандлар тарбиялаш мақсадида доимий тиббий кўрик тадбирлари ўтказиб келмоқда.\nАйниқса, фонднинг халқаро ташкилотлар билан ҳамкорлиги бу каби тадбирлар сон ва сифатини ошириб бормоқда. Бемор ва ногиронлиги бўлган болаларни соғломлаштириш мақсадида қатор лойиҳалар амалга оширилмоқда. Ўтган йил давомида фонд томонидан Германиянинг “Friedensdorf international” халқаро ташкилоти, Корея халқаро соғлиқни сақлаш KOFIH фонди, Ewha Womans University, Severance University, Ин Ха госпиталлари билан ҳамкорликда туғма юрак нуқсони, терининг куйиш асоратлари, туғма қўл оёқ бўғимлари ва бошқа ташхислар билан оғриган ўзбекистонлик бемор болаларни бепул соғломлаштирди.\nФонд Ewha Womans University госпитали билан 2014 йилдан бошлаб ҳамкорликни йўлга қўйган. Госпиталнинг малакали шифокорлари 2 – 4 август кунлари Сирдарё вилоятида бўлиб чуқурлаштирилган тиббий кўриклар ўтказишди. Хорижлик профессор терапевт, профессор хирург, профессор рентгенолог, стомотолог, лаборант, фармацевт, тиббиёт ҳамширалари каби мутахассислар аҳолини тиббий кўрикдан ўтказди, лекциялар ташкил этишди. Мураккаб тиббиёт ускуналари келтирилган бўлиб, шу ернинг ўзида зарурий текширувлар ўтказилиб касаллик ташхиси қўйилди.\n— Тадбир давомида жами қарийб 400 нафар аҳоли тиббий кўрикдан ўтказилди, — дейди дейди республика “Soglom avlod uchun” ҳукуматга қарашли бўлмаган халқаро фонди Сирдарё филиали директори Юлдуз Усмонова. — Сирдарё туманида фонд ва кореялик ҳамкорлар томонидан ташкил этилган “Dom Rut” қариялар уйида ҳам кўриклар ўтказилиб хорижлик мутахассислар ўзлари билан олиб келган дори – дармон, санитария гигиена воситаларини беморларга улашди.\nШунингдек, фонд ва ҳамкор ташкилот ҳамкорлигида Сирдарё туманида “Haqiqat” номидаги бепул диагностика ва даволаш поликлиникаси иш бошлади. Унда Жанубий Кореялик шифокорлар аҳолини қабул қилади.


Обама: АҚШнинг Афғонистон стратегияси ўзгармайди\n28 январ 2021, Тошкент вақти: 01:41\nАҚШ президенти Барак Обама Қандаҳор вилоятида АҚШ аскари тинч аҳолидан 16 кишини отиб ўлдиргани фожиасига қарамай, Қўшма Штатларининг Афғонистон стратегияси ўзгармаслигини баён қилди.\n12 март куни Флорида штатининг Орландо шаҳрида маҳаллий телевидение мухбири билан суҳбатда Обама рўй берган фожиа Афғонистонда хавфсизликни тахминлаш вазифаси ўз вақтида афғонистонликлар ихтиёрига топширилиши қанчалар муҳим эканини яна бир карра кўрсатганини таъкидлади.\nАйни пайтда, Оқ Уй матбуот котиби Жей Карней Қандаҳор вилоятида рўй берган фожиага қарамай, АҚШ ва Афғонистон ҳукумати ўртасидаги музокаралар давом этишини айтди.\n- Биз Афғонистон ҳукумати билан бевосита ва муҳим сўзлашувларни давом эттирамиз. Бизнинг стратегия Афғонистонда хавфсизликни таъминлаш масъулияти афғонистонликларга топширилганидан сўнг қўшинларимизни уйга қайтаришдан иборат, - деди 12 март куни журналистлар саволларига жавоб берган Оқ Уй матбуот котиби.\nКарней АҚШ ва НАТО хавфсизликни таъминлаш вазифасини, режага мувофиқ, 2014 йилга қадар Афғонистон кучларига топширишини урғулади.\nОқ Уй матбуот котиби АҚШ Афғонистондан қўшинларни олиб чиқишни иттифоқчилари билан муҳокама қилаётгани ва бу масала НАТОнинг май ойида Чикаго шаҳрида бўлиб ўтадиган йиғилиши кун тартибига киритилганини қўшимча қилди.\nАҚШ армияси сержанти якшанба куни саҳарда ҳарбий базадан чиқиб, Қандаҳор вилоятининг Панжваи туманидаги Алкозай қишлоғида уйма-уй юриб, 16 одам, жумладан, тўққиз нафар бола ва уч аёлни отиб ўлдирди.\nАфғонистон президенти Ҳамид Карзай Қандаҳор вилоятидаги ҳужум “онгли равишда содир этилган қотиллик” эканини таъкидлаб, НАТОдан изоҳ талаб қилди.\nНАТО етакчилигидаги халқаро кучлар воқеа учун узр сўраб, ҳарбийни қўлга олди. Қотиллик содир этган ҳарбийнинг исми ҳозирча ошкор қилинмади.\nАҚШ ҳукумати ҳам фожиа учун Афғонистон халқидан узр сўради.\nАҚШ президенти Барак Обама якшанба куни Афғонистон президенти Ҳамид Карзайга қўнғироқ қилиб, Қандаҳор вилоятидаги фожиа учун масъул ҳар қандай шахс жавобгарликка тортилажагини ваъда қилди.\nАфғонистон парламенти Қўшма Штатлардан “жиноятчиларни жазолаш” ва уларни очиқ суд қилишни талаб қилди.\n12 март куни Ню Йоркда сўзлаган Давлат котиби Ҳиллари Клинтон АҚШ ҳукумати қотиллик учун масъул бўлганларни жавобгарликка тортишга бел боғлаганини айтди.\n- Шуни айтишим керакки, кўплаб америкаликлар каби бу воқеа мени ҳам ларзага солди. Тинч аҳоли вакиллари ўлдирилганидан қайғуга ботдим. Биз яқинларидан жудо бўлган оилалар ва Афғонистон халқига ҳамдардлик йўлладик. Қўшма Штатлар воқеа учун масъул бўлганларни жавобгарликка тортишга бел боғлаган, - деди Ҳиллари Клинтон.\nТолибон ҳаракати воқеа учун ўч олишни ваъда қилганига қарамай, ҳозирча жанггарилар томонидан ҳужум амалга оширилгани тўғрисида маълумот олинмади.\nЯкшанба кунги қотилликдан сўнг Афғонистондаги НАТО кучлари юқори тайёргарлик ҳолатига келтирилди.


Аммо, бу ўзгаришларни ўзига яраша қулайликлари бўлиши билан бирга, баъзи салбий жиҳатлари ҳам кўзга ташланмоқда. Хоссатан, Ислом динимизни оладиган бўлсак, айрим мусулмонлар баъзан олаётган маълумотларини таҳлил қила олмасдан, тўғрисидан хатосини ажрата олмаяптилар. Бунинг натижасида у ўзи билмаган холда тўғри йўлдан адашиб қолмоқда. Адашгани етмаганидек, ўзини энг тўғри йўлдалигини даъво қилади. Бошқаларни эса “Мен билган нарсани булар билмайди, улар бу нарсадан беҳабар, бир қобиққа ўралиб қолган, раҳбарлари нима деса шуни айтадилар, агар далил келтирилса ҳам тан олмайдилар, кўр кўрона тақлид қиладилар”, деб, танқид ҳам қилмоқда. Бундай холатга асосан ёшлар тушадилар. Чунки ёши катталар замонавий техникаларни яхши тушунмаганларидан ёшлар каби кўп ахборотлардан воқиф бўлолмайдилар. Баҳсли масъалаларга уларнинг тоқатлари ҳам йўқ. Ёшлар эса ёш, қизиққон бўлгани учун, бу каби хабарлар уларни ўзига жалб қилади. Маълумотлар олиш борасида ҳам уларнинг имкониятлар кенг. Хохлаган маълумотини қисқа вақт ичида қўлга киритиши мумкин. Бундай имкониятлардан тўғри фойдалана олмаслик баъзи салбий жиҳатларни келтириб чиқармоқда.\nМасаланинг иккинчи томони ҳам бор. Агар ёшлар ўзлари олиб турган маълумотларни тушунмаганлиги сабабидан мутахассисдан бу ҳақда сўраса, у эса: “Бу мантиқ, бу калом, бу фалсафа ва бу бидъат савол, бундан сўраб бўлмайди”, деб, саволига жавоб бермаса, бунга ёшларнинг ақли қаноатланмайди, қалби таскин топмайди. Нафақат ёшлар балки ҳар қандай жамиятда ҳам жамият аъзоларининг саволларига жавоб берилмаса бу холатга бир йил, икки йил, беш, ўн йил сабр қиладилар. Натижа бўлмагач, охири бориб сабрлари тугайди. Чунки, инсонлар ўз динларини ўрганар эканлар уларда саволлар пайдо бўлади, лекин баъзан бу саволларига жавоб топа олмайдилар. Сўнгра диний соҳа вакилларидан бу саволларига жавоб истаб боради. Шунда улар “Бу ақл юритиш мумкин бўлмаган иш, бундай савол бериш бидъат, бу масъалада фикр юритиш залолат аҳлини ишларидан”, деган жавобни олади. Ваҳоланки инсон фикр юритадиган, ақлли жонзот ҳисобланади. Бу холатга маълум бир муддат сабр қилиши мумкин. Сўнгра нафси портлаб, ҳатто буткул қарши тарафга ўтиб кетиши ҳам мумкин. Бу эса динсизликка олиб келади. Одамлар саволларига ақли қаноат қиладиган жавобни олишни хохлайди. Агар у ўзига керакли жавобни ололмаса нима бўлишини ғарбнинг тажрибасидан ҳам билсак бўлади. Ғарбда черковлар билан худди шундай холат юз берган. Черковларда илм бўлмаган. Инсонлар тушунмаган нарсаларига сабр қилиб, сабр қилиб ва охири бориб “дин бизга керак эмас, дин билан яшамаймиз, балки илм билан яшаймиз”, деганлар. Динга фақат черковларда, малум кунларда эътибор қилинадиган бўлиб қолган.\nАлҳамдулиллаҳ, мусулмонларда дин ва илм орасида бундай салбий муносабат йўқ, лекин бундай муносабат дин ва ақл орасида пайдо бўла бошлади. Бунинг сабаби “ақидада, диний ишларда ақлингни ишлатма”, каби жавоблар бўлди. Ваҳоланки ақл таъаббудий масъалаларда ишлатилмайди. Ақида масъаласида эса Қуръоннинг барча ўринларида тафаккур, тадаббур қилишга тарғиб қилинган. Шунинг учун ҳам саволларга ўз ўрнида жавоб бериш лозим. Албатта, гапирилинаётган тарафнинг эътиборини қилган холда. Чунки, “жавоб беришим керак экан”, деб эшитувчини савиясига мос бўлмаган гапларни гапиришни ҳам фойдали деб бўлмайди. Баъзан бу бошқа бир муаммони келтириб чиқаради. Шунинг учун савол берувчини ақли қаноатланадиган жавобни бериш керак. Ками ҳам ортиқчаси ҳам зиён қилади.\nКиритилган вақти: 01/06/2021 14:26; Кўрилганлиги: 61\nМатериал манзили: https://www.savad-ul-azam.uz/islam/aqidah/allohni-osmonda-desak-nima-boladi-1-qism\nЧоп этилган вақт: 04/12/2021 19:22


00:29 24 Феврал 2019\n14:26 13.01.2016 (Янгиланган 14:27 13.01.2016) Ҳавола олиш\nВенесуэланинг биринчи хоними Америка гиёҳванд моддаларга қарши кураш Бошқармаси(DAE) унинг жиянларини ўғирлаб кетганини маълум қилди.\nТОШКЕНТ, 13 янв — Sputnik. Венесуэла президентининг рафиқаси Америка гиёҳванд моддаларга қарши кураш Бошқармаси унинг жиянларини қўлга олаётганда қонунбузарликларга йўл қўйганини таъкидламоқда. Силия хоним буни судда исботлаш ниятида, РИА Новости, Рейтер агентлиги маълумоти га кўра.\nФранки Франсиско Флорес де Фрейтас ва Эфраин Антонио Кампо Флореслар Гаити полицияси томонидан Порт-о-Пренсда ўтган йил ноябр ойида ҳибсга олинган ва АҚШ ҳукуматига топширилган.\nБиринчи хонимнинг жиянларига чет давлатдан АҚШ ҳудудига беш килограммдан ортиқ кокаин моддаси олиб кириб, тарқатмоқчи бўлганликда айбланган. Бу каби жиноятлар учун Қўшма Штатларда умрбод қамоқ жазоси берилиши мумкин.\nҲибсга олинган вақтдан беш ҳафта ўтиб, Флореснинг жиянлари Манхэттенда суд қилинди ва улар айбсиз деб топилди.\n"Биз Америка гиёҳванд моддаларга қарши кураш Бошқармаси Венесуэла ҳудудида суверенитетимизга даҳл қилган ҳолда ҳаракат қилганлигидан хабардормиз. Улар одам ўғирлаган, буни ҳимоячиларимиз исботлайди”, — деб таъкидламоқда ҳозирда Флорес хоним.


Андижонда ëнғин сабоқлари муҳокама қилинмоқда\n"Наврўз" савдо мажмуаси 6 январга ўтар кечаси ёниб кетган эди. Воқеа жойидан олинган бу видеони Озодлик мухлиси юборди.\nАндижондаги "Наврўз" савдо марказида рўй берган ëнғин ўзбек савдогарларининг бахтсиз ходисалардан суғурта қилинмагани билан боғлиқ муаммоларни юзага чиқарди.\nАндижон вилоят ҳокимиятида “Наврўз” савдо мажмуасида 6 январ куни рўй берган ëнғин оқибатлари муҳокама қилинди.\nËнғиндан зарар кўрган тадбиркорлар иштирокида ўтган бу мажлисда жабрдийдаларга товон тўлаш масаласи муҳокама қилинмади, дейди мажлис иштирокчиси, “Наврўз” савдо мажмуасидаги дўкончалардан бирининг соҳиби 38 яшар Нўъмонжон Холмирзаев.\nСуҳбатдошга кўра, мажлис мобайнида тадбиркорларнинг ëнғин ҳавфсизлигига риоя қилишлари лозимлиги ҳақидагина гап-сўзлар бўлган.\nДушанбадан бошлаб Андижон вилоятида Тошкентдан келган махсус комиссия ëнғин сабабларини ўрганмоқда. Бу ҳақда Озодликка маълумот берган Андижон Ички ишлар бошқармаси зобитига кўра, ëнғиннинг асосий сабаби сифатида “Наврўз” савдо мажмуасидаги кабобхонадаги баллон портлаши кўрилмоқда.\nАйни пайтда, Андижонликлар орасида “Наврўз” савдо мажмуасида чиққан ёнғин “носоғлом рақобат” махсули эканига оид миш-мишлар урчиган.\nËниб кетган бозордаги дўкончалардан бирининг ўзини таништирмаган эгасининг айтишича, ëнғин "Наврўз" савдо мажмуаси эгаси Андижондаги йирик тадбиркорлардан бири Ойбек Шамсиддиновга қарши гурухлар тарафидан амалга оширилгани ҳақидаги тахмин энг кўп гапирилмоқда.\nСухбатдошга кўра, Андижон шаҳридаги собиқ трикотаж фабрикасининг эски биноси ўрнида қурилган “Наврўз” савдо мажмуаси ўтган йилнинг августида иш бошлаб, ўз эгасига катта даромад келтира бошлаган. Бу даромад тақсимотидаги муаммолар ҳақида гап сўзлар қулоққа чалиниб турган эди, ана шундан кейин ëнғин чиқди, дейди андижонлик тадбиркор.\nАйни пайтда, Андижон вилояти ёнғин хавфсизлиги бошқармасининг матбуот хизмати раҳбари Эркин Жабборов Озодлик билан суҳбатда қасддан ёнғин чиқариш ҳолатлари борлигини қатъиян рад этган эди.\nЭркин Жабборовга кўра, тўрт қаватдан иборат бўлган бу савдо мажмуасидаги барча кийим-кечак, пойабзал, электротехника ва бошқа халқ истеъмоли молларининг ҳаммаси куйиб кул бўлган.\nАндижон Ички ишлар бошқармаси мулозимига кўра, ëнғин оқибатида тужжорлар тахминан 8 миллион доллар зарар кўрган.\nАндижондаги “Наврўз” савдо мажмуасида 2 метрга 2 метр саҳндаги дўконча эгаси бўлган Нўъмонжон Холмирзаев 60 минг доллар қийматдаги мол ëниб кетганини айтади. Бу фақат ëниб кетган молнинг қиймати, бунга дўконга етган зарарни қўшмадим, дейди тадбиркор.\nËниб кетган моллари учун кимдир товон тўлаши кераклигини айтаëтган Нўъмонжон, айни пайтда ëнғиннинг бахтсиз ходиса экани ва бу ўринда қасддан ўт қўйиш эхтимолини эътибордан соқит қилади.\nАндижон бозорида дўппифурушлик қиладиган Мўминжон ҳам воқеанинг кабобпазлар ишлатадиган баллонлар портлашидан чиққанига ишонади.\nДўппифуруш Мўминжон бозордаги ëнғиндан зарар кўрмаганлардан бири.\n- Бозорда аммам Манзура опанинг дўкони бор эди, ана шу дўкон ëниб кетди, аммам катта зарар кўрди, дейди Мўъминжон.\nАндижондаги ëнғин оқибатлари асносида Ўзбекистондаги тадбиркорларнинг ҳар хил ҳодисалардан суғурталанмагани муаммоси юзага чиқди.\nАндижондаги "ALFA INVEST" суғурта ширкати мулозига кўра, “Наврўз” савдо маркази омборларидаги молларнинг аксарияти суғурта қилинмаган.\nШу боис товон тўлаш муммоси чиқди. Бу муаммо энди фақат мол эгасининг бош оғриғи бўлиб қолаверади, дейди суғурта ширкати мулозими.\nËнғин оқибатида 60 минг доллар зарар кўрганини айтаëтган тужжор Нўъмонжон суғурта ширкатларига ишонмаслигини билдирди.\n"Наврўз" савдо мажмуаси 6 январга ўтар кечаси ёниб кетган эди.\nВоқеа гувоҳлари ёнғин оқибатида қоровулчилик қилган бир кишининг касалхонага олиб кетилганини кўришганини айтди.\nАндижонда кенг тарқалган миш-мишларга қараганда, мол мулкидан айрилиб юрак хуружига учраган икки тадбиркор вафот этган. Аммо бу каби маълумотни тасдиқлашнинг имкони бўлмади.\nАндижон вилоят ҳокимиятида ëнғин оқибатлари жамоатчилик иштирокисиз муҳокама қилинмоқда, журналистларга ва инсон ҳуқуқлари фаолларига бу мавзуни ўрганишга имкон беришмади.\nОшкоралик ва шаффофлик йўқ бу жараëнда, дейди ўз исми айтилишини истамаган андижонлик ҳуқуқ ҳимоячиси.\nБундан олдин Ўзбекистоннинг турли жойларида ëниб кетган бозорлар борасидаги тафсилотлар ҳам жамоатчилик эътиборидан четда сақланган эди.\nЎтган йили 27 сентябр куни Навоий вилояти Қизилтепа туманидаги кийим-кечак бозорида ёнғин чиққан эди.\nБу ëнғинлардан зарар кўрганларга товон тўлангани ҳақида эса маълумот йўқ.


Каримов МДҲнинг Остона саммитида иштирок этмоқда\n22 октябр 2020, Тошкент вақти: 11:45\nИслом Каримов МДҲ давлат раҳбарларининг 15-16 октябрь кунлари Қозоғистон пойтахтида ўтказиладиган йиғинида қатнашмоқда. Ўзбекистон президенти матбуот хизматига кўра, Каримов саммит доирасида қозоғистонлик ҳамкасби Нурсултон Назарбоев билан учрашади.\nОстонадаги МДҲ саммити кун тартибидаги асосий масалаларнинг ҳамдўстлик доирасида ҳамкорликни кучайтириш, халқаро ва минтақавий муаммолар борасиди фикр алмашиш экани хабар қилинди.\nМДҲнинг навбатдаги саммити Россия ҳарбий ҳаво кучлари Сурияда Асад мухолифлари истеҳкомларига зарба беришни бошлаган кезда ўтмоқда.\nРоссия шу ой бошидан Сурия президенти Башар Асадга содиқ кучларни қўллаб-қувватлашини билдириб, Суриядаги исёнчи ва террорчиларга қарши ҳаво зарбаларини бера бошлаган.\nТаҳлилчиларга кўра, Путин Остонадаги саммитда Сурияда олиб бораётган амалиётлари борасида МДҲ бўйича ҳамкорлари қўллаб-қувватловини қозонишга уринади.\nРоссия президенти ёрдамчиси Юрий Ушаковнинг айтишича, саммитда президент Путин Суриядаги амалиётларнинг бориши ҳақида маълумот беради.\nЎзбекистон президентининг Сурияда Россия амалга ошираётган ҳаво зарбалари борасидаги фикри ўзгача.\nҚозоғистондаги саммит арафасида Ўзбекистон раҳбари Ислом Каримов Россияни Суриядаги ҳарбий амалиётлари учун танқид қилгани ҳақидаги хабарлар рус матбуотида эълон қилинди.\nЖумладан, Россиянинг “Регнум” ахборот агентлигининг Ўзбекистонда аккредитация қилинган дипломатик ваколатхоналардан бири раҳбарига таяниб ёзишича, Ислом Каримов 8 октябрда Туркманистон президенти Қурбонқули Бердимуҳаммедов шарафига ўтказилган расмий тадбирлардан бирида:\n“Айрим давлатлар тўғри ҳаракат қилаяпмиз, деб ўйлайди. Лекин қаергадир киришдан олдин, у ердан қандай қилиб чиқиб кетишни ўйлаш лозим”, деб айтган.\n“Каримов ўз сўзи давомида қайси давлат ҳақида сўз кетаётганини аниқлаштирмаган. Бироқ бу нутқ мазмунидан дипломатлар гап Россия ҳақида кетаётганини англаган”, деб ёзади “Регнум”.\nАгентликнинг ёзишича, Каримов ўз сўзи давомида “замонавий қуролларни қўллаётганингдан фахрланиш керак эмас, бу жуда хавфлидир”, деб айтган.\nСаммит арафасида Ўзбекистон президенти Ислом Каримовнинг қўшни давлатлар трансчегаравий дарёларда гидроиншоотлар қуриши борасидаги яна бир кескин баёноти Россия матбуотида эълон қилинди.\nGazeta.ru нашри Ўзбекистон президентининг: “Агар Қирғизистон трансчегаравий дарёларда гидроэлектростанциялар қурилишини Россия ёрдамида давом эттирса, Ўрта Осиёда уруш бошланиб кетиши мумкин", - деган сўзларидан иқтибос келтирган.\nОстонада бўладиган саммитда Россия, Белaрус, Молдова президентлари ҳамда Марказий Осиёнинг Туркманистондан ташқари тўрт давлати раҳбарлари қатнашмоқда.


Уруш арафасидаги анжуман\nЖенева шаҳрида ўтаëтган анжуманнинг уруш арафасига тўғри келгани тасодиф бўлса ҳам Ливиянинг бу анжуманда раҳбарлик қилаëтгани оқ уй тарафидан мақулланмагани табиийдек кўринмоқда. Зеро расмий Вашингтон 1998 йили Америка ҳаво ширкати учқичида содир бўлган террор амалиëтидан кейин, Ливиянинг бу комиссияга раҳбарлик қилишга маънавий ҳаққи йўқ деб ҳисоблайди Шотландия ҳаво ҳудудида рўй берган террор амалиëтида 270 нафар инсон қурбон бўлган эди. Оқ уй бу террор амалиëтида Ливиянинг қўли борлигини иддао қилиб келмоқда. Инсон ҳуқуқларини бузаëтган давлат қандай қилиб ўзгаларни танқид қилиши мумкин?\n53 аъзо давлатни ўзида бирлаштирган комиссия ўзининг 6 ҳафталик баҳорги сессиясини ушбу зиддиятли савол қаршисида бошлади. Бу саволлар террор гуруҳларига бошпана бераëтганликда айбланаëтган Ливия ва айни вақтда Чеченистонда уруш олиб бораëтган Россия, Инсон ҳуқуқларини топтаëтган Куба, Ҳитой, Жазойир, Судан, Зимбабва давлатларига ҳам тегишлидир. Инсон ҳуқуқларини кузатиб борувчи ташкилот раҳбари Кеннет Рот бу мамлакатларнинг комисиядаги иштироки инсон ҳуқуқлари масалаларига баҳо беришда мураккаблик туғдираëтганини айтади.\n"Кундан кунга комиссия фаолияти зўравонликни ҳимоя қилиш ташкилотига ўҳшаб бормоқда.Комиссия таркибига кириб олган давлатлар ўзлари олиб бораëтган сиëсатни танқиддан ҳоли xудудга айлантириш учун тиришмоқдалар ҳолос. "\nАммо кузатувчилар БМТнинг ўтган йилги сессияси анча самарадор бўлди деган фикрни ҳам илгари сурмоқдалар. Масалан комиссия Зимбабвадаги репрессияларни Эрондаги муаммолар ва Россия хукуматининг Чеченистондаги xунрезликларини қоралаб ҳужжат қабул қилганини эслаш мумкин. Шунингдек комиссия Ироқ, Афғонистон Босния, Сербия ва Черногорияга махсус маърузачилар жўнатилди. Шу ўринда Ўзбекистонда фуқароларни қийноқларга солиш ҳолатини ўрганган Ван Бовен сафарини ҳам эслаш мумкин. Ташриф самараси сифатида 62 варақли ҳисобот эълон қилинди. Сессия кейинчалик бу масалаларга алоҳида эътибор қаратиши кўзда тутилган Ўтган ҳафта АҚШ давлат департаменти воизи Ричард Боучер Америка Ироқдаги ҳуқуқ бузилишларини дунëда юзага келган вазиятдан ажратиб таҳлил қилмоқчи эмас деб билдирди. "Биз ҳар бир ҳолатни мавжуд вазиятдан келиб чиқиб Бирлашган Миллатлар Tашкилоти инсон ҳуқуқлари комисиясида кўрилишини истаймиз."\nКомиссия ичидаги мусатақил кузатувчилар сессия давомида Ироқ масаласи музокаралар учун майдон бўлишини таъкидлаб кун тартибига Туркманистон, Россия ва Эрон каби давлатлардаги ҳуқуқ топталишлар ҳолати ҳам киргизилганини айтмоқдалар. Шунингдек БМТ маҳсус Марузачиси Ван Бовен тарaфидан тайëрланган 62 саҳифали ҳисобот ҳам анжуман иштирокчилари эътиборига ҳавола қилингани айтилмоқда. Хисоботда "қийноқлар ва бошқа турдаги адолатсиз ҳаракатлар ўзбек қамоқҳоналарида систематик тарзда амалга оширилмоқда" дейилади.\nЖеневада ўтаëтган БМТ инсон ҳуқуқлари комиссияси йиғилиши у ëки бу резолюцияни қабул қилиши учун кўпчилик овозга эга бўлишлари керак.Аммо лавҳамиз бошида ҳуқуқ ҳимоячиси Кеннет Рот айтганидек -"Ливия бошчилик қилаëтган комиссия ичида бунга эришиш мушкулдек кўринмоқда".


Мамлакатимизда амалга оширилаётган туб ислоҳотлардан кўзланган асосий мақсад – инсон ва унинг манфаатлари, фаровонлигини таъминлаш, уни ҳар томонлама камолга етказишдир. Кейинги йилларда инсон манфаатларини рўёбга чиқариш, турмуш шароитини яхшилаш, моддий ва ижтимоий ривожланишни оширишга йўналтирилган кўплаб ҳужжатлар қабул қилингани мақсадга эришишда дастуруламал бўлмоқда.\nМасалан, 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ҳамда Ўзбекистон Республикаси Президентининг\n2018 йил 28 декабрдаги Олий Мажлисга Мурожаатномасида ижтимоий ривожланиш соҳасида – аҳоли ўртасида ишсизликни камайтириш, одамларнинг даромадларини ошириш, фан, узлуксиз таълимни ривожлантириш, тиббий хизматлар сифатини яхшилаш, хотин-қизлар ва ёшларни ижтимоий қўллаб-қувватлашни кучайтириш, одамларнинг турмуш шароитларини яхшилаш, уларни муносиб турар жой билан таъминлаш каби масалаларга алоҳида эътибор қаратилди.\nДавлатимиз томонидан ҳар йилнинг якунланиши арафасида келгуси йил учун аниқ режалар тузиларкан, энг аввало, аҳоли фаровонлигини юксалтиришга алоҳида эътибор берилади ва уни босқичма-босқич амалга ошириш мақсадида дастур ишлаб чиқилади. Хусусан, ана шундай ҳаракатларнинг шарофати билан аҳоли фаровонлигини ошириш мақсадида\n2018 йилда иш ҳақи, пенсия, стипендия ва ижтимоий нафақалар миқдори аввалги йилларга нисбатан сезиларли равишда оширилди. Педагог ходимларнинг иш ҳақи кейинги ўн йилда биринчи марта 50 фоизгача кўпайтирилди. Аниқ мақсадга йўналтирилган чора-тадбирлар натижаси ўлароқ, аҳолининг реал даромадлари 2018 йилга келиб 12 фоизга ошди. Хусусан, «Ҳар бир оила – тадбиркор», «Ёшлар – келажагимиз» каби дастурлар доирасида 2 триллион сўмга яқин маблағ ажратилиб, жойларда 2 600 дан ортиқ бизнес лойиҳалар асосида қурилиш ва ободонлаштириш ишлари амалга оширилди. Мақсадли тадбирлар туфайли 416 та қишлоқ янгича қиёфага эга бўлди. 2019 йилда эса, ана шу дастурларни янада кенгайтириш учун 4 триллион сўмдан зиёд маблағ ажратиш кўзда тутилди. Шу ўринда «Обод қишлоқ» ва «Обод маҳалла» дастурлари халқимиз томонидан катта мамнуният билан кутиб олинаётганлигини айтиб ўтиш жоиз.\nДавлатимиз раҳбари Шавкат Мирзиёевнинг таклифига кўра, 2018 йилда бошлаган ишларимизни мантиқий давом эттириш ва юқори босқичга кўтариш мақсадида\n2019 йилга «Фаол инвестициялар ва ижтимоий ривожланиш йили» деб ном берилди. Шунингдек, Президентимиз 2018 йил 28 декабрда Олий Мажлисга қилган Мурожаатномасида «Фаол инвестициялар ва ижтимоий ривожланиш йили»да ижтимоий соҳани янада ривожлантиришга эътибор қаратиб, бу соҳадаги бир қанча масалаларни таъкидлаб ўтди.\nБундан ташқари, маърузада ривожланган мамлакатларда таълимнинг тўлиқ циклига инвестиция киритишга, яъни, бола 3 ёшдан 22 ёшгача бўлган даврда унинг тарбиясига сармоя сарфлашга катта эътибор берилишини, ана шу сармоя жамиятга 15–17 баробар миқдорда фойда келтиришини, бизда эса бу кўрсаткич атиги 4 баробарни ташкил этишини айтиб ўтди. Шу билан бирга, инсон капиталига эътиборни кучайтириш учун барча имкониятларни сафарбар этиш, бу йўлдаги муҳим амалий қадам сифатида болаларни мактабгача таълим билан қамраб олиш даражасини 2018 йилдаги 34 фоиздан 2019 йилда 44 фоизга етказиш, умумий ўрта таълим тизимини бугунги кун талаблари асосида ташкил этиш, фарзандларимиз ҳар томонлама камол топиши учун барча шароитларни яратиш лозимлиги уқтирилди.\nХалқимиз генофондини мустаҳкамлашга эътибор қаратиларкан, Президентимиз Шавкат Мирзиёев «Бизнинг бош мақсадимиз нафақат касалликни даволаш, балки унинг олдини олишдан иборат. Тиббий-ижтимоий ёрдам кўрсатиш жараёнида давлат-хусусий шериклик муносабатларини кенгайтириш лозим. Давлат томонидан кўрсатиладиган тиббий хизматлар доираси белгиланиб, пуллик ва бепул даволаниш ўртасида аниқ чегара ўрнатилиши керак»лигини айтганди.\nБу борада ҳам айни пайтда зарур ишлар бошлаб юборилгани диққатга сазовордир. Мурожаатномада хотин-қизлар ва ёшларни давлат томонидан ижтимоий қўллаб-қувватлашни янада кучайтириш, ўтган йилда бу жиҳатдан кўрилган амалий чораларга қарамасдан, жуда кўп хотин-қизлар иш билан таъминланмагани айтилди. Ўзбекистон Республикаси Бандлик ва меҳнат муносабатлари вазирлиги, Хотин-қизлар қўмитаси ҳудудий ҳокимликлар билан биргаликда аёлларни иш билан таъминлашга қаратилган дастур ишлаб чиқиши зарурлиги, Марказий банк, Қорақалпоғистон Республикаси, вилоятлар ва Тошкент шаҳри раҳбарларига 2019 йилда турмуш шароити оғир бўлган 1600 нафар хотин-қизни имтиёзли кредитлар асосида арзон уй-жойлар билан таъминлаш вазифаси топширилди.\nБугунги кунда мазкур топшириқ асосида ишга жиддий киришилгани натижасида хотин-қизлар ўртасида тадбиркорлик ривожланяпти, ишсизлик босқичма-босқич барҳам топмоқда. Уларга банклардан имтиёзли кредитлар ажратиш аввалги йилларга қараганда бир неча фоизга ортган.\nТаъкидлаш жоизки, мамлакатимиз аҳолисининг қарийб ярмини ташкил этадиган ёшлар билан ишлаш масаласи бундан буён ҳам энг асосий вазифаларимиздан бири бўлиб қолади. Уларни тадбиркорликка кенг жалб этиш, бандлигини таъминлаш мақсадида «Ёшлар – келажагимиз» жамғармаси фаолияти янада кенгайтирилди. Бу борада 2019 йилда жамғарма учун зарур маблағ ажратилган ҳамда шу орқали бир неча мингдан ортиқ янги иш ўринлари яратиляпти.\nИжтимоий ривожланишдаги асосий масалалардан бири аҳоли турмуш шароитини яхшилаш, уни муносиб турар-жой билан таъминлаш ва халқимиз фаровонлигини янада оширишдир. Мамлакатимизда арзон уй-жойлар қуриш дастури изчил давом этаётгани шарофати билан намунавий уйларнинг лойиҳалари янада такомиллаштирилиб, энергияни тежайдиган технологияларни қўллаш, замонавий ва арзон қурилиш материалларидан фойдаланишга киришилган. Шунингдек, юртимиздаги 34 мингдан ортиқ кўп қаватли уйларнинг аниқ ҳолати яна бир бор ўрганилиб, бу масала бўйича амалий чоралар кўрилмоқда. Аҳолини марказлашган тармоқлар орқали тоза ичимлик суви билан таъминлаш даражасини 75 фоизга етказиш бўйича ҳам катта ишлар олиб борилмоқда.\nДемак, амалга оширилаётган барча ишлар бесамар кетмаяпти, уларнинг натижаларини ҳозир, шу дамда кўриш мумкин. Модомики, одамларнинг муаммолари ҳал бўлаётган, уларни ўйлантираётган ижтимоий масалалар ечим топаётган экан, шубҳасиз, кўзланган мақсадларга эришилмоқда.\nМухтасар қилиб айтганда, ҳар бир киши ўзи масъул бўлган соҳада, танлаган касбида, илмий-ижодий, тадбиркорлик, яратувчанлик фаолиятида ва ҳатто, оилада ҳам миллат тақдирига, мамлакат келажагига дахлдорлик туйғусини ҳис этиши, атрофида кечаётган воқеа-ҳодисаларга бефарқ бўлмаслиги керак. Зеро, мамлакатимизнинг ривожланган давлатлар қаторида тенглар ичра тенг давлат сифатида тараққий этишида ҳар бир юртдошимиздан Ватанга дахлдорлик ҳисси билан яшашни даврнинг ўзи тақозо этмоқда.\nРеспублика Маънавият ва маърифат маркази масъул ходимлари.\nижтимоий ривожланиш соҳасида


Жиззахда Nexia юк машинаси билан тўқнашди. Қурбонлар бор — Sof.uz\nЖиззахда Nexia юк машинаси билан тўқнашди. Қурбонлар бор\n16.06 10:22 720 Ўзбекистон\nЖиззах шахридан ўтган 4R-36 автомобиль йўли Nexia ва SHACMAN автомобиллари иштирокида йўл-транспорт ҳодисаси содир бўлди, 2 киши вафот этди. Бу ҳақда Ўзбекистон ИИВ ЙҲХББ хабар бермоқда.\nмаълум қилинишича, кеча, 15 июнь куни соат 18:20 ларда Жиззах шаҳар ҳудудидан ўтган 4R-36 автомобиль йўлининг 40-километрида 1995 йилда туғилган ҳайдовчи Э.Қ. бошқарувидаги Nexia русумли енгил автомобиль ҳамда 1974 йилда туғилган ҳайдовчи Д.Э. бошқарувида бўлган SHACMAN русумли юк автомобили иштирокида тўқнашув содир бўлган.\nОқибатда Nexia русумли автомобиль ҳайдовчиси Э.Қ. ва ушбу автомобилнинг 1987 йилда туғилган йўловчиси Д.Н. турли тан жароҳатлари билан воқеа жойида вафот этган. Шунингдек, ушбу автомобиль йўловчилари, 2010 йилда туғилган А.С. ва 1994 йилда туғилган А.А.лар тан жароҳатлари билан шифохонага ётқизилган.\nМазкур ЙТҲ юзасидан Жиззах шаҳар ИИО ФМБ ҳузуридаги ТБ томонидан дастлабки терговга қадар текширув ҳаракатлари олиб борилмоқда.


"Кучли терма жамоалар билан ўйнаб ўзимизни ҳам Европага тайёрлаб борамиз". Дониёр Абдуманнопов Словакия ва Украина билан ўйинлар ҳақида / CHAMPIONAT.asia\n"Кучли терма жамоалар билан ўйнаб ўзимизни ҳам Европага тайёрлаб борамиз". Дониёр Абдуманнопов Словакия ва Украина билан ўйинлар ҳақида\n01 апр 13:36\nТеглар : интервьюЎзбекистон U-22Дониёр Абдуманнопов\nМазкур мусобақада вакилларимиз Словакия (0:2), Украина (1:1) ва Қозоғистонлик (2:0) тенгқурларига қарши майдонга чиқишди. Юртимиздаги Осиё чемпионатига тайёргарлик кўраётган жамоамиз учун ушбу йиғин ва Европа жамоалари билан ўртоқлик учрашувлари фойдали бўлгани шубҳасиз. Биз эса бу борада Ўзбекистон U22 жамоаси аъзоси, "Андижон" футболчиси Дониёр Абдуманноповнинг фикрлари билан қизиқдик.\n- Дастлаб Туркия йиғини ҳақидаги фикрларингиз билан ўртоқлашсангиз...\n- Авваламбор ассалому алейкум. Туркия йиғини аъло даражада ўтди. Ташкилотчилик, шароитлар, майдонлар бари кўнгилдагидек бўлди, дея оламан.\n- Ўртоқлик учрашувларида рақиблик қилган Украина, Словакия, Қозоғистон жамоаларининг бизнинг футболчилардан қандай устун жиҳатларини кўра олдингиз?\n- Украина ва Словакия яхши савиядаги жамоалар экан. Менинг фикримча улардан кам ўйнамадик. Биринчи учрашувда Словакия билан озгина қийналдик. Барибир илк ўйин ҳар доим осон бўлмайди. Словакиялик тенгқурларимиз бизга қараганда тезроқ ўйнашди, ҳаводаги тўпларда устунликка эга бўлишди. Шундай ўйинлар орқали халқаро тажриба орттириб борамиз.\n- Бунга қадар жамоамиз асосан Тошкентда маҳаллий клубларга қарши назорат баҳсларида иштирок этган эди. Нима, деб ўйлайсиз бундай буён кучли жамоалар билан беллашиш керакмикин?\n- Агар имкони бўлса жуда яхши бўларди. Бундай терма жамоалар билан ўйнаб ўзимизни ҳам Европага тайёрлаб борамиз. Менимча барча футболчилар айниқса бизнинг ёшдагилар Европа жамоаларида ўйнашни орзу қилса керак, деб ўйлайман.\n- Кейинги йилги Осиё чемпионати мезбонлиги Ўзбекистонга берилгани саралаш баҳслари олдидан қай даражада хотиржамлик беради? Чунки истаймизми йўқми футболчилар руҳиятида бу борада ўзгариш бўлади...\n- Осиё чемпионатининг бизга берилгани ҳозирдан қаттиқ тайёргарлик кўришимизни англатади. Бу футболчиларга катта иштиёқ беради. Ўз майдонимизда, мухлисларимиз, яқинларимиз қаршисида тўп тепиш масъулияти юқори бўлишини тушуниб турибмиз. Албатта, босим ҳам бўлишини инкор қилмайман.\n02 апр 20:48:07\nОмад хамиша хамрох бу́лсин.\nКелди доим йу'лдош бу'лсин\n01 апр 18:11:28\n01 апр 13:58:39\nДониёрбек ука Аллох омадингни берсин!Бугун чиройли уйин -гол - ва галаба тилаймиз.Олга-Бургутлар!\n01 апр 13:49:08\nBizni futbolchilarni yevropa qabul qilmasligini katta sababi yoshini kichiraytirganlikda. Yoshiz nechida deb berish kerak birincha savolga\n01 апр 13:49:06


Россия Марказий банки раҳбари: рубль курси янгиликлар ва миш-мишларга камроқ таъсирчан бўлди\n07:28 / 11.11.2015\nРоссия рубли курси янгиликлар ва миш-мишларга ҳамда конъюнктуранинг қисқа муддатли ўзгаришларига камроқ таъсирчан бўлди, деб айтди Россия Марказий банки раҳбари Эльвира Набиуллина РИА “Новости” ахборот агентлигига берган интервьюсида.\nБир йил аввал, яъни 2014 йил 10 ноябрда Россия банки амалда бўлган валюта коридори механизмини соддалаштириб, доимий интервенцияларни ўтказишдан бош тортди. Банк шу билан бирга мамлакатнинг молиявий барқарорлигига хавф юзага келган тақдирда интервенцияларни ўтказиш ҳуқуқини сақлаб қолди.\n2014 йилнинг декабрида доллар нархи 80 рублдан ошиб кетди. Февраль бошида доллар 70 рублдан ошган, кейин май ўрталарида 50 рублга тушиб, кейин яна август ўрталарида 70 рублга кўтарилган.\n“Бизнинг иқтисодиётимиз янги шароитларга мослашди, бозордаги асабийлик камайди, курс ҳам янгиликлар ва миш-мишларга ҳамда конъюнктуранинг қисқа муддатли ўзгаришларига камроқ таъсирчан бўлди. Ва яна бир муҳим жиҳат – валюта курсининг мамлакат ичидаги нархлар динамикасига таъсири камайди”, деб айтди Набиуллина.\nНабиуллинанинг таъкидлашича, инфляция даражаси бутун йил давомида камайиб борган ва Марказий банк унинг келгусида ҳам камайишини кутмоқда. Аввалроқ Россия банки 2017 йилнинг охирига қадар инфляция миқдорининг 4 фоиз даражасида бўлишини кутаётганини айтганди.


Ўзбекистон олимпия термаси Олимпиада йўлланмаси учун курашни тўхтатди. Мураббийнинг изоҳи (Видео) » Скачать музыку бесплатно новинки музыки 2016-2017\nЎзбекистон олимпия термаси Олимпиада йўлланмаси учун курашни тўхтатди. Мураббийнинг изоҳи (Видео)\nКомментариев: 0 Просмотров: 224 Дата: 17-01-2016, 11:40 Ўзбекистон олимпия терма жамоаси 2016 йилда Бразилиянинг Рио-де-Жанейро шаҳрида ўтказиладиган Олимпиада ўйинлари учун йўлланмага эга бўлмайдиган бўлди. Самвел Бабаян шогирдлари 16 январь куни U-23 Осиё чемпионати гуруҳ босқичи 2-турида Ироқ термасига 2:3 ҳисобида имкониятни бой берди. Бу ўйиндан кейинги матбуот анжуманида Ўзбекистон олимпия терма жамоаси бош мураббийи Самвел Бабаян ҳимоядаги қўпол хатолар эвазига рақибга имконият бой берилганини таъкидлади. «Иккинчи учрашувда ҳам мағлуб бўлдик. Афсуски, ҳозирги кундаги бор имкониятимиз шундай экани кўриниб қолди. Ироқ олимпия терма жамоаси ҳам мусобақа ғолиблиги учун даъвогар терма жамоа ҳисобланади. Бугун курашни бой бердик. Айниқса, ҳимоядаги қўпол хатолар туфайли рақибга имкониятни бой бердик», — дейди Бабаян. «Бу футболчилар бугун биздаги мавжуд энг кучли футболчилар. Аммо, ҳимоя чизиғи — бизнинг энг муаммоли чизиғимиз бўлиб қолмоқда. Учинчи голдаги вазиятда қанот ҳаками байроғини кўтарган бўлса ҳам ўйин давом этди. Боиси, бош ҳакам учрашувни давом эттирди ва хуштагини чалмади. Бизнинг футболчимиз эса бу вазиятда охиригача курашиш ўрнига тўхтаб қолди. Ўйин ҳакам ҳуштагигача давом этади ва буни футболчилар билиши керак. Афсуски, футболчимиз (Владимир Козак назарда тутилмоқда) ўша вазиятда қандай савиядаги футболчи эканини билдириб қўйди. Юқори савияли футболчилар бундай вазиятларда нима қилиш кераклигини яхши билади ва бундай хатога йўл қўймаган бўлар эди. Бугун Жамшид Искандеров ҳам ўзини кўрсата олмади ва уни алмаштирдик», — деди Ўзбекистон олимпия термаси устози. Самвел Бабаян шунингдек, терма жамоа Яман терма жамоасига қарши сўнгги ўйинда ўз ўйинини кўрсатиши кераклигини ва хатолардан хулоса чиқариб, яхши ўйин намойиш этиши кераклигини таъкидлади. «Хатолардан тўғри хулоса чиқариб, сўнгги учрашувда ҳақиқий ўйинимизни кўрсатишга ҳаракат қиламиз. Биз иккита кучли жамоага қарши ўйнадик ва мағлуб бўлдик. Ўзимизга бўлган ишончни қайтариш учун, учинчи турда ғалаба қозонишимиш шарт», — деди Бабаян.


Тоҳир Малик. МишТАГ хизматингизда (ҳажвия) | www.ziyouz.uz\nБош саҳифа Ўзбек насри онлайн антологиясиТоҳир Малик (1946-2019)Тоҳир Малик. МишТАГ хизматингизда (ҳажвия)\nҲозир нима кўп, шахсий корхоналар кўп. Каминага ўхшаган ношуд бандалар бунақа ишларни эплолмайди. Лекин бошқадан қолсак, қулоғимизни кесамиз, деган одатимиз бор. Ўйлаб-ўйлаб биз ҳам шахсий корхона очмоққа бел боғладик. Қайси бир мамлакатда одамлар ғалвирда сув ташир эканлар. Биз уларга тақлидан ғалвирда гап ташишга ният қилдик. Корхонамизга МишТАГ деб ном қўйдик. Бунинг маъноси – менинг ихтиёримдаги шахсий телеграф агентлиги. Демак, биз миш-мишлар, лоф-қоялар, олди қочди гапу эълонлар билан тирикчилик қилишни бошламоқчимиз.\nОмадимизни берсин, омийн!\nИшни МишТАГ ғалвирига тушган дастлабки эълонлар баёнидан бошлаймиз.\nҚиш мавсумида шаҳар кўчаларига сув сепувчи автомашиналарда ишлаш учун ҳайдовчилар таклиф этилади. (Изоҳ: ҳайдовчилик гувоҳномаси бўлиши шарт эмас.)\nШаҳар кўчаларида ёнмайдиган светофорларнининг ишлаб қолгани ҳақидаги хушхабарни етказган кимсага аталган суюнчи маблағи сарф қилинмагани сабабли бу пуллар келгуси йил ҳисобига тўлалигича ўтказилади. Қадрли пиёдалар, диққатингизни сусайтирманг, суюнчи сизни кутмоқда!\nТўхташ жойида тушувчи йўловчиларга қулайлик яратиб, орқа эшикни очган автобус ҳайдовчиси шу мардлиги туфайли Гиннес китобига киритилди. Бу мардлик бошқа ҳайдовчиларга юқмаслиги учун автобус ҳайдовчисининг номи сир тутилмоқда.\nБозор иқтисодига ўтиш муносабати билан декрет отпускасига чиқадиган аёллар маъмуриятни камида ўн тўрт ой аввал огоҳлантиришлари шарт.\nРесторанимизга кимё факультетини битирган ошпазлар, физика факультетини битирган овқат сузувчилар, бошланғич синф маълумотли, аммо арифметикани билувчи официантлар, жисмоний тарбия факультетини битирган фаррошлар ва ўзбек тили факультетини битирган юк ташувчилар керак.\nХўрандаларнинг истак ва талабларини инобатга олган ҳолда, таомларнинг ҳилма-хиллиги ва тўйимлилигини таъминлаш учун кунлар қуйидагича тақсимланади: пайшанба – балиқ куни, жума – ўрдак куни, шанба – товуқ куни, якшанба – пашша куни, душанба – чивин куни. Сешанба ва чоршанба кунлари овқатларга гўшт умуман солинмайди.\nКундалик дафтарим йўқолиб қолди. Уни топиб олган одамдан қайтариб бермаслиги сўралади.\nБугун зоопаркимизда очиқ эшиклар куни ўтказилади. Қадамларингизга ҳасанот.\nИкки хонали уйни сотаман. Қўшнимни кеч соат еттидан сўнг кўришингиз мумкин.\nБеш кишидан иборат талабалар оиласи бир хонали уйни ижарага олади. Уй топилмаса, каравотнинг ўзини олади. Бунинг ҳам иложи бўлмаса, каравотнинг бир бурчагини ижарага олишга ҳам розимиз.\nБошлиқ 10 дан 100000000гача қабул қилади.\nЭрим йўқолиб қолди. Алоҳида белгилари йўқ. Топилганидан кейин алоҳида белгилари ҳам бўлади.\nМашҳур олим Ру Сафга профессор унвони берилди. Жаноб Ру Саф беш йил илгари тухум туғадиган хўроз яратган эди. Бу йил у тухум туғмайдиган товуқ яратиб, жаҳон фанига улкан ҳисса қўшди.\nАмерикада “Айсбергларни ҳимоя қилиш” ҳаракати таъсис этилди. Ҳаракат айсберглар эриб битгач ўз фаолиятини бошлайди.\nКенгуруларнинг бўшаб қолган халтаси филларга ижарага берилади.\nМетрополитен маъмурияти йўловчилар ҳавфсизлигини таъминлаш мақсадида метрополитендан фойдаланиш қоидаларига ўзгартириш киритилганини маълум қилади:\n1.Келгуси якшанбадан эътиборан, ёмғир ёғаётган кезлари метрополитенга узун қўнжли резина этиксиз кириш ман этилади.\nА) Этикнинг қўнжи тиззадан паст бўлмаслиги керак;\nБ) Мазкур қоида эркагу аёл учун бир хилда қўлланилади.\n2.Ўн олти ёшга тўлмаганлар учун чўкишдан қутқарувчи чамбарак бўлиши шарт.\n3. Ёмғирли кунлари метрополитенда балиқ тутиш қатъиян манъ этилади.\n4.Ёмғир ёққан кунлари вагонлардан то юқорига олиб чиқувчи зиналарга қадар бўлган масофада эшкакли қайиқлар хизматидан фойдаланишингиз мумкин. Хизмат ҳақи – шартнома асосида. Чакка ўтувчи дунё метрополитени тажрибаларидан фойданилган ҳолда яқин ойлар ичида эшкакли қайиқ ўрнига сув ости кемасидан фойдаланиш режалаштирилган (бу хизматдаги кира ҳақи алоҳида эълон қилинади).\nИзоҳ: Эшкакли қайиқларни тешиб қўйиш, эшкак дасталарига исмни ўйиб ёзиш қатъиян таъқиқланади.\nДўконимизнинг пештахталари янги асарлар билан бойиди. Китоб мухлислари атоқли ўзбек ёзувчилари Уилямжон Коллинзнинг “Женшина в белом”, Жекбой Лондонийнинг “Белий клик”, Александрхўжа Дюмабекнинг “Три мушкетёра”, ва шунингдек, Жоним Стейнбек ва Жоним Голсуорси, Ивонжон Турғунов каби улуғларнинг асарларини харид қилишлари мумкин.\n“Фарҳод ва Ширин” томошасида Фарҳод рўлини узлуксиз олтмиш йил бадалида ўйнаб келган артист вафот этгани муносабати билан Ширин маъшуқининг бўшаб қолган ўрнини эгаллаш учун ижодий танлов — конкурс эълон қилинади. Конкурс шартлари қуйидагича: конкурсда иштирок этувчининг бўйи 160 сантиметрдан, оғирлиги 65 килодан ошмаслиги ва албатта эркак жинсидаги актер бўлиши шарт.\nЎрмон суди арслоннинг қизини зўрлашда айбланган қуённинг жиноий ишини кўриб чиқиб, қуённи айбдор деб топди. Суд қуённи йўлбарс хизматига юборишга ҳукм қилди.\n“Булбул-2006” қўшиқ конкурсида Олақарға ғолиб чиқди. Унга ғолиблик нишони ва “Консерватория профессори” фахрий унвони берилди. Шу йилдан эътиборан Олақарға “булбул наволари” фанидан талабаларга дарс беради.\nЭшак яйраб ҳанграётган пайтда Саман от беҳос кишнаб юборгани учун кишнаш ҳуқуқидан маҳрум этилди.\nҲаммомдаги хотинлар бўлмасига қараб вовуллагани учун Тўрткўз ўз аризасига биноан вазифасидан озод этилди.\nҲамма тишлари бутун Бўрибосар ит эканимни маълум этиб, ўзимга қаллиқ излаётганимни эълон қиламан. Бўлажак хотинимнинг думи кесилмаган бўлиши шарт. Баҳор ойларида орқасидан эргаштириб юрадиган итларнинг сони ўнтадан ошмаслиги зарур. Кечаси таом топиб келиш учун қўшни маҳаллага икки соатга бориб келишга руҳсат этилади. Мен билан тақдирини боғламоқчи бўлган ит каминани эски молхона ёнидаги қуриб қолган зовурдан топади. Кўприк остида икки итлик жой ҳозирлаб қўйганман. Қулоғим оғирлашиб қолгани сабабли қаттиқроқ вовуллашингизни сўрайман.\nДайди ит Олапар хонимни Саримсоқдаҳадаги биронта урғочи итга бартер усулида алмашади.\nЛайчахон ит мистер Бўрибосар билан овчарка итлар ишлаб чиқарувчи қўшма корхона ташкил этди. Ишлаб чиқарилган маҳсулотларга солиқ солинмайди.\nТози итлар тумов бўлиб қолгани сабабли Бўрибосар итлар бедана овига таклиф этилади.\n“Балли, қизлар!” клубида қизлар орасида сақич чайнаш бўйича мусобақалар бўлди. Мусобақалар кескин, муросасиз ва дўстона руҳда ўтди. Мусобақага меҳмон сифатида таклиф этилган йигирма олти ёшли Кимсанбой Мерганов барчани ҳайратда қолдирувчи ютуққа эришди. Ҳакамлар Кимсанбойни сақич чайнаш бўйича мутлақ чемпион, деб топишди. “Балли, қизлар” клуби эса янги чемпионни клубнинг фахрий аъзолигига қабул қилди.\nТемирйўлчилар йўловчиларни зериктирмасликнинг антиқа усулини ўйлаб топдилар. Энди поезд ўрнидан жилиши билан йўловчилар ўртасида чойшабларни қуритиш мусобақаси бошланади. “Тошкент – Китоб” йўналишидаги поезд йўловчилари нам чойшаб, ёстиқжилд, сочиқларни ким тез қуритиш мусобақасини биринчилардан бўлиб бошлаб бердилар. Мазкур мусобақада чойшабларни Самарқандга қадар қуритишга эришган Собиров биринчи ўринни, иккинчи ва учинчи ўринларни эса чойшабларини Қарши бекатига қадар қуритишга эришган Алиева ва Валиевалар эгалладилар. Уларга қайтиш маҳали нам чойшаблардан бепул фойдаланиш ҳуқуқи берилди. Бундай мусобақалар ҳозир барча йўналишларда давом этмоқда.\nҲурматли йўловчилар, танловда иштирок этинг ва бахтингизни синаб кўринг!\nДори-дармонларнинг сифатига ишонч йўқолгани сабабли сизларга чиниқишни маслаҳат берамиз. Чиниқиш йўллари ҳар хил. Сиз кун обдон қизиган пайтда югуриб ёки бошқа жисмоний ҳаракат қилинг-да, сўнг сўнг музхонада турган ярим литрли идишдаги сувни нафас олмай, бир кўтаришда ичинг. Агар ўн икки соат ичида иситмангиз чиқмаса, бу машғулотни такрорланг ва қўшимча равишда ярим кило музқаймоқ енг. Бу ҳам таъсир қилмаса, яна такрорланг ва музлатгич (холодильник) ичига кириб, уч соат ўтиринг. Шундан сўнг томоғингиз оғриса ёки иситма чиқса, ўзингизча даволашга киришмай, албатта, врачга мурожаат қилинг.\nЁз маҳали кўпчилик қорин оғриғидан нолийди. Бунинг олдини олиш учун ҳам чиниқиш керак. Яъни пишиқчилик пайтида селитрага тўйинган бодринг, хандалак, гилос, қулупнойни тўйиб еб, устидан бир литр қайнамаган хом сув ичасиз. Агар бу ҳам ёрдам бермаса, устидан ўрик еб, яна сув ичасиз. Бу ҳам кор қилмаса, бир кило бодринг еб, устидан бир литр мағзава ичасиз. Шундан сўнг агар иситма чиқиб қолгудай бўлса, албатта врачга мурожаат қилинг.\nСизни ва оила аъзоларингизни олтмиш икки ярим йиллик юбилейим муносабати билан ёзиладиган тўкин дастурхонга лутфан таклиф этаман. Юбилей зиёфати 32 апрел соат 25дан 71 дақиқа ўтганда «Бетайин» тўйхонасида бошланади. Врачлар каминага Италияда ишланган пойабзал (45-размер), Алмонияда ишланган костюм (62-размер), Англияда ишланган палто кийиб юришни буюришганини минг истиҳола билан илова қилишни лозим топдим, айбга буюрмайсиз.\nНима учун “бири кам дунё?” дейишади, биласизми? Чунки инсон зотининг кўнгил кўчаси ғоят кенг, шунинг учун у доим нолийди. Доим унга нимадир етишмайди. Ё нотўғрими? Қани, биргалашиб мулоҳаза қилиб кўрайликчи?\nСахрога сув етишмайди. Хотинга битта гап етишмайди. Эркакка битта хотин етишмайди. Ўғрига пул тўла темир сандиқ етишмайди. Итга сўнгак етишмайди. Газетачига қоғоз етишмайди. Талабага имтиҳон чоғи пул етишмайди. Ҳайдовчига бензин етишмайди. Лайлакка илон етишмайди. Чойхоначига ошхўрлар етишмайди. Чўнтакка пул етишмайди. Гўрковга ўлик етишмайди. Иғвогарга олтинчи бармоқ етишмайди. Қизларга сариқ сочбўёқ етишмайди. Қиморбозга бешинчи “туз” етишмайди. Сутчига сув етишмайди. Заргарга тилла етишмайди. Мушукка сичқон етишмайди. Сичқонга дон етишмайди. Севишганга орзу етишмайди. Божхоначига чегара етишмайди. Ғийбатчига вақт етишмайди. Имомга тугун етишмайди. Дояга ҳомиладорлар етишмайди. Осмонга юлдуз етишмайди. Ашулачига тўй етишмайди. Деҳқонга ер етишмайди. Ялқовга ёстиқ етишмайди. Олимга китоб етишмайди. Жоҳилга илм етишмайди. Пахтага арзон теримчи етишмайди. Бозорга инсоф етишмайди. Тарозибонга виждон етишмайди. Қассобга гўшт орасига яширишга суяк етишмайди. Чойхонадаги фисқу-фасодчига чидамли одам етишмайди. Бахилга қишда қор етишмайди. Телевизорга Мексика кинолари етишмайди. Радиога жавраш етишмайди. Автобусга эшик етишмайди. Асаларига гул етишмайди.\nЭски мақолларга янгича изоҳлар:\n“Юз сўм пулинг бўлмасин, юзта дўстинг бўлсин.”\nИзоҳ: Ҳар бири еб кетарга юз доллардан бера олувчи дўстлар назарда тутиляпти.\n“Қазисан, қартасан, ўз наслингга қайтасан.”\nИзоҳ: Қази-қарта қимматлашгани ҳисобга олинмайди.\n“Икки қўчқорнинг боши бир қозонда қайнамайди.”\nИзоҳ: Айниқса битта калла аҳмоқроқ бўлса, янада қийин.\n“Ит ҳурар – карвон ўтар.”\nИзоҳ: Эҳтимол карвоннинг қулоғи оғирроқдир…\n“Деҳқон бўлсанг, куз ҳайда.”\nИзоҳ: Трактор топилса, ёзда ҳайдаса ҳам бўлаверади.\nИзоҳ: Сизнинг олтинингиз ер қаърида айнимай ётибди. Ишонмаганлар, қазиб олаверсин.\n“Тил тойганидан кўра, оёқ тойгани яхши.”\nИзоҳ: Иккови тоймаса, янада яхши. Чунки ҳар икки ҳолда ҳам ҳақ тўланади.\n“Дўст бошга қарар, душман оёққа”.\nИзоҳ: Агар бошда маъно бўлмаса, дўстнинг ҳам оёққа қарашдан ўзга чораси йўқ.\n“Сўраб-сўраб ўрганган олим, орланиб сўрамаган ўзига золим”,\nИзоҳ:Отангнинг пули кўп бўлса, сен орланавер, пулсизлар сўраб-ўрганаверишсин.\n“Бошига урсанг – туёғи зирқирайди”.\nИзоҳ: Овора бўлиб бошига урмай, тўғри туёғига урилгани маъқул.\n“Аҳмоққа Тўйтепа нима йўл”. (“Аҳмоққа Қува бир тош”,)\nИзоҳ: Самолёт учиб турса, Америка ҳам нима йўл?\n“Қўшнинг кўр бўлса – кўзингни қис”.\nИзоҳ: Жой олишда қўшнининг кўзига қараб олсанг, кўз қисиш балосидан қутуласан.\n“Ўйчи ўйига етгунича, таваккалчи тўйига етади”.\nИзоҳ:Ўйчи ноумид бўлмасин, у ҳам қуруқ қолмас, хотин ошига етиб борар.\n“Сочи узун – ақли калта”.\nИзоҳ: Айримларнинг сочи ҳам, ақли ҳам калта бўлар эмиш, во ажабо!\n1. Энг олий қимиз — ола буқанинг қимизидир. Чанқоғингга ишон! Ўзинг ҳал қил!\n2. «Беминнат» фирмаси Канада хўрози тухумини бозорга нисбатан арзон нархда пуллайди. Канада хўрозларининг тухумини емабсиз, дунёга келмабсиз. Ишонинг: биринчи қошиқдаёқ севиб қоласиз. Мурожаат учун манзил: «Беминнат» фирмаси. Мўлжал: қўшни уйнинг шундайгина ўнг биқинида.\n3. Телемухбир:- Нима учун ханги эшакларни севамиз? Биз шу савол билан харидорларга мурожаат қилдик:\n1-харидор: -Мен эшакнинг думини ёқтираман. У менга севган ёримнинг кокилини эслатади.\n2-харидор: — Бу эшакларнинг қулоғини ҳеч бир одамда учратмайсиз.\n3-харидор: — Нархи ҳам арзон, хиди ҳам мазали.\nТелемухбир: — (Ҳаяжонини яшира олмай) Эшак бозоридаги хангиларни сотиб олинг. Менинг шаҳрим, менинг эшагим!\n4. Қиз (кўзгуга қараб ўкиниб) — Вой ўлмасам, энди нима қилдим? Севгилимнинг кўзига энди қандай қарайман?\nДугонаси: — Нима гап дугонажон?\nҚиз: — Қарагин, сочимга қазғоқ тушибди. Менинг йигитим қазғоқни сираям ёқтирмайди. Ўзинг ўйлагин, ўпишаётганимизда сочимдан қазғоқ ёғилиб турса?\nДугонаси: — Сен сира қайғурма, дугонажон. «Ачиган қатиқ» қўшма корхонаси биз билан! Улар бизнинг ғамимизни еб қўйишган. Сен бошингни ачиган қатиқ тўла челакка етти марта ботирасану қазғоқ балосидан бутунлай қутуласан. Кейин шу қатиқдан севгилингга ичирсанг, ўпишишларинг янада тотли бўлади.\nТелемухбир: — Унутманг: «Ачиган қатиқ» қўшма корхонаси сизнинг халоскорингиз.\n5. Бева чолларга: Анзират кампирнинг ачиган шўрвасини ичмабсиз, дунёга келмабсиз. Ичинг ва бир қошиқда севиб қолинг!\nТекин сценарийга қалам ҳақи олиш умиди билан қолувчи: Тоҳир Малик\n← Аввалги Аввалги Тоҳир Малик. Кимлардир тўқиган латифалар\nКейинги → Кейинги: Аҳмаджон Мелибоев. Эркин Сиддиқ нима дейди?


ТОШПУЛАТ РАХМАТУЛЛАЕВ СОГДИАНА: Самарқанддаги “Хайрли ният” жамғармаси 20 йиллигини хайрия тадбири билан нишонлади\nЖамғарма раиси Баҳодир Абдуллаевнинг сўзларига қараганда, Наврўз байрами ва жамғарма ташкил топганлигининг 20 йиллигига бағишланган тадбир бир қатор корхона, ташкилот ҳамда хусусий тадбиркорлар кўмагида уюштирилди. “Дастурхон тузатишда ўз ҳисоб рақамимиздаги пуллардан ташқари, “Умар” компанияси ажратган маблағдан фойдаландик. Самарқанд туманидаги “Амир ул-Бахр” МЧЖ томонидан 50 жуфт пойабзал ажратилди, Ургут туман прокуратурасининг совғаларини тумандаги 38-оилавий поликлиника мудираси Нигора Муҳамадиева бизга етказди”, – деди Б.Абдуллаев.\n“Хайрли ният” жамғармаси номидан Ургут тумани Бешконли маҳалласида истиқомат қилувчи Вилоят Ўринбоевага ногиронлик аравачаси топширилди. “Амир ул-Бахр” МЧЖ совғаларини корхона ходими Баҳора Ахмедова эгаларига бериб чиқди.\nТадбирда сўзга чиққанлар “Хайрли ният” жамғармаси раҳбариятига ногирон ва етим болалар ҳолидан доимо хабардор бўлиб, тадбирлар ташкил этаётганлиги, уларга совға-салом ва, энг асосийси, меҳр улашаётганлиги учун ўз миннатдорликларини билдиришди. В.Ўринбоева ўз шеърларини ўқиб берди.\n“Новости Узбекистана” сайти “Жамоатчилик” бўлими, 03.04.2018\nАвтор: Тошпулат Рахматуллаев на 14:40


Япония парламенти жиддий ўзгаришлар арафасида: мухолифатдаги фракциялар сони биттага ортади\n13:38 / 30.08.2015\nЯпониядаги Осака шаҳри мэри ва мамлакатда иккинчи ўринда турувчи мухолифатдаги Япон инновациялар партиясининг собиқ етакчиси Тору Хасимото октябрь ойида янги фракция ташкил этишни режалаштирмоқда. Бу ҳақда 30 август куни сиёсатчининг расмий вакиллари маълум қилди.\nХасимотонинг Япон инновациялар партиясидаги 20 нафар атрофидаги собиқ ҳамкасблари янги фракциянинг дастлабки аъзолари бўлиши қайд этилди. Якуний таркиб эса октябрь ойининг иккинчи ярмида эълон қилинади.\nКиодо агентлиги хабарига кўра, Япон инновациялар партиясининг амалдаги етакчиси Ёрихиса Мацуно ҳам кейинги ҳафтада асосий мухолифатдаги партия — Демократлар партияси раҳбари Кацуя Окада билан учрашиб, бирлашиш масаласини муҳокама қилишни режалаштирган. Бу эса яқин орада япон парламентида жиддий ўзгаришлар содир бўлишини англатади.\nПарламент қуйи палатаси учун ўтказилган сўнгги сайловлар вақтида Япон инновациялар партияси 475 ўриннинг 40тасига эга чиққан эди. Юқори палатада эса 242 депутатнинг 11 нафари ушбу партия аъзолари ҳисобланади.


Дубай амирининг угли Узбекистонда лочин билан ов килди – КУН УЗ\nГлавная / Жахон / Дубай амирининг угли Узбекистонда лочин билан ов килди\n17.10.2019\tЖахон Comments Off on Дубай амирининг угли Узбекистонда лочин билан ов килди 138 Показы\n13 октябрь куни Дубай амирлигининг тахт вориси Шайх Хамдан бин Мухаммад Ол Мактум бошчилигидаги делегация Узбекистонга ташриф буюрди.\nМартабали мехмон лочин билан ов килиш максадида Dubai Air Wing компаниясининг Boeing 747 самолётида Навоий шахрига учиб келди. Бу шахзода учун анъана булиб колган ва у хар йили Узбекистонга шу максадда келади.\nКайд килиш жоизки, Навоий шахридан карийб 50 километр узокликдаги чул худудида 300 гектар ер майдонни эгаллаган «Амирликларнинг йурга тувалокни асраш маркази» (АЙТАМ) жойлашган.\nМарказ Бирлашган Араб Амирликлари вице-президенти, Дубай амирлигининг хокими, Шайх Мухаммад бин Рошид Ол Мактум ташаббуси билан 2008 йилнинг апрель ойида ташкил этилган.\nАЙТАМ фаолиятининг асосий максади – Узбекистонда Осиё йурга тувалогининг баркарор популяциясини куллаб-кувватлаш, уларни купайтириш, асраш, хамда хар йили кушларни ёввойи табиий мухитга куйиб юбориш каби тадбирлар мажмуасидан иборат.\nКушларни ёввойи табиатга учириш мавсуми асосан сентябрь-октябрь ойлари хисобланади. 2012 йилдан шу вактга кадар марказ томонидан табиатга 10 мингга якин йурга тувалок ёввойи табиатга учирилган.\nШахзода Хамдан бошчилигидаги делегация лочинлар билан шу худудда тувалокларни овлади ва бу хакдаги видеолавхани Твиттер сахифасига жойлади.\nХамдан ибн Мухаммад Ол Мактум – Дубай амири Мухаммад ибн Рошид Ол Мактум угли, Дубай амирлигининг меросхур шахзодаси, 1982 йилда тугилган. У жуда фаол хаёт кечириши билан машхур. Унинг кизикишлари доираси кенглиги хаммани хайратга солади. Шахзода парашутдан сакраш, сув остига шунгиш, балик ови, лочин ови, сноубординг, велоспорт ва спортнинг куплаб бошка турларига кизикади. «Фазза» тахаллуси билан шеърлар хам ёзади.


Адлия вазирлиги: нотариус “СМС хабар” юборади » Ўзбекистон янгиликлари – Zamin.uz\n(https://t.me/davxizmat/1768)“СМС хабар” да 2 та жуда муҳим маълумот бўлади:\nБугунги кунда уяли телефони йўқ кишилар жамиятимизда жуда озчиликни ташкил қилади. Агар бундай ҳолат бўлса, мижознинг бирор қариндоши ёки танишининг телефони орқали ушбу хабарни олиши ва тасдиқловчи кодни нотариусга айтиши орқали нотариал ҳаракатни амалга ошириши мумкин.\nШундай шахслар ҳам топилмаган ҳолда, истисно тариқасида нотариат идораси ходимлари телефон рақамидан фойдаланишга йўл қўйилади. Республикадаги барча ходимларнинг телефонлари олдиндан базага киритилган бўлади. Нотариат идораси ходими телефон номеридан фойдаланилганда, электрон тизимга алоҳида белги қўйилади ва адлия органлари томонидан айнан бир хил телефон номерлар қайта-қайта ишлатилган ҳолатларда автоматик тизим ёрдамида доимий назорат қилиб борилади.\nМанба: @xushnudbek телеграм канали\nЯнгиликлар » Жамият » Адлия вазирлиги: нотариус “СМС хабар” юборади\n17:05 Тошкентда нотариал идора ходимлари жазога тортилди


2020 йил 21 декабрь куни ўтказилган валютавий своп аукциони натижалари ҳақида маълумот - Центральный банк Республики Узбекистан\n2020 йил 21 декабрь куни ўтказилган валютавий своп аукциони натижалари ҳақида маълумот\nДата обновления: 21 Дек 2020, 17:12\nЖорий йилнинг 21 декабрь куни Марказий банк томонидан Ўзбекистон республика валюта биржасида умумий ҳажми 100 млрд. сўм ликвидлик тақдим этиш бўйича, муддати 14 кунлик валютавий своп аукцион савдолари ўтказилди.\nАукцион давомида жами 100,0 млрд. сўм маблағларни жалб қилиш бўйича келиб тушган 9,55 млн. АҚШ доллари ҳажмидаги буюртманомалар тўлиқ қондирилди.\nАукцион натижаларига кўра валютавий своп операцияларнинг сўмдаги қисми бўйича минимал фоиз ставкаси 15,20 фоиз ва максимал фоиз ставка 16,10 фоизни ташкил этти. Ўртача тортилган фоиз йиллик 15,78 фоизни ташкил этди.


ЎзА - 2018 йил 20 январ куни кутилаётган об-ҳаво маълумоти\n2018 йил 20 январ куни кутилаётган об-ҳаво маълумоти\n19.01.2018 15:56 Чоп этиш версияси\nРеспублика Гидрометеорология марказининг хабар беришича, 20 январь куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 3-8 метр тезликда шамол эсади. Кечаси 0-2, кундузи 13-15 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5 даража совуқ, кундузи 5-10 даража илиқ, Устюрт бўйлаб кечаси 5-10, кундузи 3 даража совуқ, 2 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда эсаётган шамол айрим жойларда секундига 17-22 метргача кучайиши мумкин. Кечаси 0-5, кундузи 12-17 даража илиқ, чўл ҳудудлари бўйлаб кечаси 0-5 даража совуқ, кундузи 5-10 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда эсаётган шамол баъзи жойларда секундига 17-22 метргача, Бекобод туманида эса секундига 25-28 метргача кучайиши мумкин. Кечаси 0-5 даража илиқ, айрим жойларда 2 даражагача совуқ, кундузи 10-15 даража илиқ, Самарқанд вилоятида 16-18 даражагача илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда эсаётган шамол айрим жойларда секундига 17-22 метргача кучайиши мумкин. Кечаси 1-6, кундузи 13-18 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 5-10 метр тезликда шамол эсади. Кечаси 3 даража совуқ, 2 даража илиқ, кундузи 3-8 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5 даража совуқ, кундузи 1-6 даража илиқ бўлади.


“АРТИСТ” – ЁШЛАР ҲАЁТИГА БАҒИШЛАНГАН ЯНГИ СЕРИАЛ\nЁшлар ижод саройида ёш томошабинлар учун мўлжалланган янги “Артист” сериалининг суратга олиш якунларига бағишланган матбуот анжумани ўтказилди.\nСитком жанрида суратга олинган сериал муаллифининг сўзларига қараганда, мазкур фильм санъат оламига ўзининг илк қадамини қўйган, мақсади сари олға интилаётган ёшлар ҳаётининг муҳим даврини тўлиқ акс эттиради.”Артист” сериали хуш кайфият, дўстлар орасидаги самимий ва илиқ муносабатлар асосида яратилган. Сериал ғояси устида истеъдодли режиссёр Аюб Шаҳобиддинов ва сценарист Ёлқин Тўйчиевлар иш олиб боришган.\n– Комедия жанридаги сериалнинг биринчи мавсуми ўн икки қисмдан иборат, – дейди Ўзбекистонда хизмат кўрсатган маданият ходими, кинорежисёр Аюб Шаҳобиддинов. – Сериални 2015-2016 йиллар давомида Тошкент шаҳрида суратга олдик. Унинг ҳар бир қисми учун танланган мавзулар ёшлар ҳаётида юз бераётган салбий ва ижобий ҳолатлар, креатив воқеаларга асосланган ҳолда жойлаштирилганлиги билан аҳамиятли.\n“Артист” сериалида бош ролларни Юлдуз Ражабова, Наргиза Салмонова, Акбархўжа Расулов, Дониёр Ҳафизов, Карим Мирходиев ва бошқалар ижро этишган.\nТадбирда янги сериалнинг биринчи қисми намойиш этилди. Сўнг иштирокчилар ўзларини қизиқтирган саволлар билан сериал ижодкорларига мурожаат қилишди ва атрофлича жавоб олишди.